Ivanov krivi Dragovića zbog propalog transfera - Sportske.net\nIvanov krivi Dragovića zbog propalog transfera\nFudbaler Partizana, Ivan Ivanov, izjavio je večeras da nije prešao u švajcarski Bazel jer fudbaler tog kluba Aleksandar Dragović koga je on trebalo da zameni, nije napustio taj tim.\nNa otvorenom treningu na stadionu Partizana, Ivanov je dodao da su mu u Bazelu rekli da ne mogu da ga angažuju dok ne prodaju Dragovića, pa im je on odgovorio da ne može da čeka.\n"Četiri ili pet dana pred prvu utakmicu sa jermenskim Širakom je došla ponuda. Otišao sam kod sportskog direktora Alberta Nađa i rekao mu da hoću da idem i zamolio da ne igram bar tu prvu utakmicu. Desila se ružna situacija, ali Partizan me je posle pustio i prihvatio ponudu. U Bazelu su očekivali da Dragović ode i da ja budem njegova zamena, ali je on odbio ponudu i to je to", rekao je Ivanov novinarima.\nIvanov je dodao da je njegova želja bila da ode na Zapad i da je mislio da je Bazel pravi klub za njega.\nOn je takođe zahvalio navijačima Partizana na podršci i dodao da niko nije bio ljut na njega zbog toga što nije igrao u Jermeniji, kao i da trener može da računa na njega za revanš utakmicu koju Partizan igra u sredu protiv Širaka u Beogradu.\nSadik spreman za poziv koji se ne odbija!


Pentagon sprema novi napad na Siriju | Dnevna Gazeta\nby Dragan Pilipovic 06/03/2018 Planeta, Svet\nMinistarstvo odbrane SAD je u ponedeljak odbilo da komentariše informacije o razmatranju planova za novi vojni napad na Siriju zbog navodne upotrebe hemijskog oružja od strane vlasti te zemlje.\nAmerička vojska (Foto: Screenshot)\n„Mi po pravilu ne govorimo o budućim vojnim planovima“, izjavio je za Sputnjik portparol Pentagona Adrijan Rankin Halovej.\nRanije je „Vašington post“ objavio, pozivajući se na izvore, da američka administracija razmatra opcije za nove vojne mere protiv sirijskih vlasti. List navodi da je prošle nedelje američki predsednik Donald Tramp razmatrao moguće akcijama sa šefom kabineta Bele kuće Džonom Kelijem, pomoćnikom za nacionalnu bezbednost Herbertom Makmasterom i direktorom Pentagona Džimom Matisom. Tramp je razmatrao opcije za „kažnjavanje vlade (sirijskog predsednika Bašara) Asada nakon saopštenja o napadima sa upotrebom hlora“, ističe list.\nPortparolka Pentagona Dana Vajt negirala je saopštenja da je Matis učestvovao na sastanku i istakla je da „nije bilo rasprave“. Prema rečima drugog visokog zvaničnika administracije, Matis je bio „odlučno“ protiv vojnog odgovora na izveštaje o hemijskim napadima, a Makmaster je bio „za“.\nIzvori navode da Tramp na sastanku nije odobrio vojne akcije i da će zvaničnici nastaviti da prate situaciju.\nRanije je objavljeno da nezavisna međunarodna komisija za istraživanje zločina u Siriji proverava izveštaje o mogućoj upotrebi bojnog otrova hlora u Istočnoj Guti i Idlibu.\nSlične optužbe o upotrebi hemijskog oružja krajem januara izneo je američki državni sekretar Reks Tilerson. Na sastanku u Parizu o borbi protiv „nekažnjene“ upotrebe hemijskog oružja on je rekao da su sirijske vlasti 22. januara navodno koristile hemijsko oružje protiv civila u Istočnoj Guti. Američki Stejt department takođe je izjavio da Rusija koristi svaku priliku da zaštiti režim sirijskog predsednika Bašara el Asada, koji navodno „nastavlja da upotrebljava hemijsko oružje“.\nKao odgovor na to, Ministarstvo odbrane Rusije je izjavilo da su pokušaji SAD da optuže sirijske vlasti za upotrebu hemijskog oružja zasnovani na glasinama sa društvenih mreža i dokazima terorista i da nikad nisu potvrđeni činjenicama. Ministarstvo spoljnih poslova Sirije nazvalo je neosnovanim optužbe Sjedinjenih Američkih Država o korišćenju hemijskog oružja u Istočnoj Guti i strogo osudile takve izjave.


Poslanici danas odlučuju o odlaganju popisa stanovništva Srbije - Sputnjik Srbija\n21:16 12 April 2021\nPoslanici danas odlučuju o odlaganju popisa stanovništva Srbije\n07:18 30.03.2021 (osveženo 07:20 30.03.2021) Preuzmite kraći link\nSkupština Srbije počeće danas raspravu o izmenama Zakona o popisu stanovništva, domaćinstva i stanova, po kojima će se popis, koji je planiran u aprilu, zbog epidemiološke situacije održati od 1. do 31. oktobra.\nKako se navodi u predlogu zakona, odlaganje popisa za šest meseci neće imati negativne posledice po rezultate popisa, osim što će objavljivanje konačnih rezultata početi šest meseci kasnije nego što je bilo planirano.\nIzmenama zakona pomeraju se i rokovi za izvršenje pojedinih popisnih aktivnosti, pa se tako za šest meseci pomera rok za objavljivanje konačnih rezultata Popisa iz člana 28. Zakona tako što se utvrđuje da će se konačni rezultati Popisa, zajedno sa metapodacima i izveštajem o kvalitetu, objavljivati u skladu sa kalendarom objavljivanja, sukcesivno do 30. juna 2023. godine.\nPopisne komisije formiraće se najkasnije četiri meseca pre početka popisivanja, odnosno do kraja maja 2021. godine.\nPored sredstava koja su predviđena za popis, oko 3,5 milijardi dinara, ove godine je potrebno obezbediti dodatna sredstva u iznosu od 375,9 miliona dinara, od kojih će 32,7 odsto doći iz tekuće budžetske rezerve, u skladu sa grant ugovorom potpisanim sa Delegacijom EU.\nNajveći dodatni troškovi, oko 161,8 miliona dinara, biće za angažovanje dodatnog osoblja u jedinicama lokalne samouprave za primenu epidemioloških mera.\nodlaganje, poslanici, popis stanovništva, Srbija


Republika / Otac i sin iz Srbije važne karike u lancu šverca kokaina: DNK i poruke otkrivaju zaveru narko-klana!\nsubota, 21. 9. 2019.| 23:19\nNakon što je početkom septembra u Atlantskom okeanu, u blizini Azorskih ostrva, na jedrilici kojom je upravljao srpski državljanin Vladislav Funštajn pronađeno 800 kilograma kokaina, srpsko Tužilaštvo za organizovani kriminal krenulo je u opsežnu istragu.\nMajku dilera čuva policija: Anđelka Đanković, čiji su muž i sin pali zbog kokaina, dobila zaštitu!\nNaime, dok je trajalo hapšenje posade broda, otac i sin Mirko i Dragan Đanković iz Šida uhapšeni su u akciji srpske policije kao logističari ove grupe. Kod njih je tada pronađena veća količina dokumentacije vezana za uplate i isplate i transfere novca osumnjičenima koji su uhapšeni na jedrilici, ali i avio-karte, notesi, memorijske kartice, više USB memorija, mobilni telefoni, kao i oprema i uređaji za neovlašćeno audio i video snimanje.\nŠta kriju telefoni?\nUpravo ovi predmeti od ključnog su značaja za dalju istragu, pre svega njihova veštačenja koja bi trebalo da ukažu na povezanost članova narko-grupe, ali i ulogu svakog od njih. Tako je Tužilaštvo za organizovani kriminal, kako se nezvanično saznaje, nakon što su uhapšeni otac i sin sprovedeni na saslušanje u tužilaštvo, naložio niz veštačenja. Među njima, prema informacijama koje posedujemo su i veštačenja mobilnih telefona osumnjičenih, kao i DNK veštačenja predmeta pronađenih kod njih.\n- Veštačenja mobilnih telefona važna su jer se očekuje da će telefonski pozivi i poruke osumnjičenih ukazati koga su pozivali i koliko je njihova komunikacija sa Funštajnom bila česta. Takođe, trebalo bi da ukažu i sa kim su eventualno još sarađivali prilikom organizovanja transporta kokaina, ali i njegove nabavke - objašnjava izvor upoznat sa slučajem.\nDok će veštačenje telefona ukazati na kominikaciju osumnjičenih, DNK veštačenje prikupljenog dokaznog materijala trebalo bi da utvrdi ko je sve imao kontakta sa njim. Pre svega to se odnosi na Đankoviće, ali i na otkrivanje eventualnog saučesnika u ovom švercu.\n- Nakon što se izvedu ovi dokazi, Dragan Đanković biće ponovo sproveden na saslušanje u tužilaštvo, nakon što je prethodni put rekao da će naknadno izneti svoju odbranu jer mu je tokom saslušanja ozbiljno pozlilo - kaže naš sagovornik.\nPomoć iz Španije\nInače, dok se čekaju rezultati veštačenja, prema našim saznanjima, Tužilaštvo za organizovani kriminal uputilo je zamolnicu španskim istražnim organima za međunarodnu pravnu pomoć. Ukoliko dođe do usvajanja molbe, saradnja istražnih organa znatno bi pomogla u daljoj istrazi, pre svega jer bi razmenom podataka i dokaznog materijala do najsitnijeg detalja bila razjašnjena mreža ovog narko-klana.\nPodsetimo, uhapšena narko-grupa planirala je da tovar droge od 800 kilograma kokaina kod obala Španije prebaci u drugi brod tako što će je prethodno baciti u okean.\nKako su pisali španski i ruski mediji, osumnjičeni su jedrilicu pre nekoliko meseci kupili u Meksiku, a Vladislav Funštajn oko sebe je okupio grupu ljudi od poverenja: dvojicu skipera - Dragana Đankovića iz Srbije i Sergeja Rašohina iz Rusije, finansijera operacije Mirka Đankovića, ali i ronioca iz Meksika Emanuela Alehandra Asevesa Kuevasa. Upravo on imao je najvažniji zadatak - da iz jednog broda u drugi koji je trebalo da ih sačeka na okeanu nedaleko od Španije prebaci tovar droge. Kako prenose mediji, posada je trebalo da prilikom susreta sa drugim brodom drogu baci u vodu, da bi potom Alehandro zaronio i pakete kokaina izvlačio i dodavao onima koji su ih čekali.\nĐanković još nije saslušan\nKako se saznaje, sud u Beogradu odbio je zahtev odbrane osumnjičenih Mirka i Dragana Đankovića za ukidanje pritvora.\nNjima je nakon hapšenja određen pritvor do 30 dana. Inače, Dragan Đanković i dalje nije saslušan na okolnosti šverca kokaina.\nSrbija Otac Sin Droga Kokain Zaplena Šverc droge Dragan Đanković Mirko Đanković\nNemci zaplenili 1,5 tonu kokaina na teretnom brodu


Tekvondoka Ana Bajić zlatna u kategoriji +67kg, veslač Marko Marjanović stigao do srebra - Olimpijski komitet Srbije\nOlimpijski komitet SrbijeMediteranske igre Taragona 2018 - MI Tekvondo Veslanje VestiTekvondoka Ana Bajić zlatna u kategoriji +67kg, veslač Marko Marjanović stigao do srebra\nTekvondoka Ana Bajić zlatna u kategoriji +67kg, veslač Marko Marjanović stigao do srebra\nObjavljeno u: Mediteranske igre, Taragona 2018 - MI, Tekvondo, Veslanje, Vesti\nPretposlednjeg dana takmičenja na Mediteranskim igrama sportisti Srbije su osvojili još dve medalje.\nTekvondoka Ana Bajić je u u prvoj borbi savladala Italijanku Giacomini rezultatom 4-0. U polufinalnoj borbi je bila bolja od Tunižanke Kus, a u finalu je rezultatom 5 – 1 savladala francuskinju Ble i osvojila 1. mesto u kategoriji +67kg.\nU muškoj konkurenciji je naš predstavnik u kategoriji -67kg, Nikola Vučković izgubio u prvoj borbi od Italijana Spinose.\nVeslač Marko Marjanović je u finalu discipline M 1x, u koje se plasirao direktno pobedom u svojoj kvalifikacionoj trci, osvojio drugo mesto sa vremenom 03:16.628 iza Italijana Rabaldija koji je u cilj ušao 1,871 sekunde ranije.\nIgor Đerić i Aleksandar Beđik su u finalu trke dvojaca bez kormilara (M 2x) osvojili 5. mesto.\nNaša predstavnica u ritmičkoj gimnastici Nastasija Gvozdić je u konačnom plasmanu višeboja zauzela 15. mesto sa osvojenih 46.700 bodova.\nRukometaši su takmičenje zaršili porazom od Alžira u u razigravanju za plasman na 7. i 8. mesto sa dva poena razlike (28:30).\nBiciklisiti Dušan Rajović i Veljko Stojnić su u trci na hronometar zauzeli 6. odnosno 11. mesto u konačnom plasmanu.\nPoslednjeg dana takmičenja na Mediteranskim igrama nas očekuje još nastup vaterpolista u borbi za zlato protiv reprezentacije Grčke u utakmici koja počinje u 12.10.\nNa kraju današnjeg dana Srbija se nalazi na 8. mestu zemalja osvajača medalja sa ukupno 32 medalje, od kojih je 12 zlatnih, 11 srebrnih i 9 bronzanih.\n← Džudista Žarko Ćulum zlatan u kategoriji +100kg, tri bronze za boksere i tekvondiste\nVaterpolisti zlatnom medaljom zatvorili Mediteranske igre →


ORUŽARI PONOVO U ŠTRAJKU - Glas Šumadije\nNaslovna > Društvo > ORUŽARI PONOVO U ŠTRAJKU\n20/04/2018 865Ostavi komentar na ORUŽARI PONOVO U ŠTRAJKU\nS obzirom da nisu ispunjeni zahtevi Skupštine Sindikalne organizacije Zastava Oružja, koji se odnose na izuzimanje fabrike iz postupka privatizacije, Odbor ove organizacije danas je doneo odluku o stupanju u štrajk upozorenja.\nKako je Predlog zakona o proizvodnji i prometu naoružanja i vojne opreme koji podrazumeva prodaju dela kapitala i fabrike Zastava oružje AD je uvršten j u dnevni red sednice Skupštine Republike Srbije čiji je početak zakazan za utorak, 24. april, a u Nacrtu zakona o proizvodnji i prometu naoružanja i vojne opreme nisu ugrađene primedbe Sindikata, radnici će stupiti u štrajk upozorenja.\nNaime, sindikat je tražio izuzimanje fabrike koja ove godine proslavlja 165 godina postojanja i koja je, navodi se u saopštenju Sindikalne organizacije, „preživela sva društvena uređenja i uvek bila u državnom vlasništvu“. U Sindikatu smatraju da je ovaj predloženi Nacrt zakona u suprotnosti sa interesima fabrike, zaposlenih i Grada Kragujevca.\nŠtrajk će se organizovati u ponedeljak, (23. april) od 12 do 13 časova jednosatnom obustavom rada, a radnici će štrajkovati u poslovnom prostoru ispred Upravne zgrade Zastava oružje.\nTagovi: Kragujevac Sindikalna organizacija Zastava oružja štrajk upozorenja Zastava oružje


KONFERENCIJA PKCG O EKONOMIJI 27. I 28. OKTOBRA 2016. GODINE\nKonferencija o ekonomiji Montenegro 2016, pod nazivom Razvojne perspektive zapadnog Balkana, koju organizuje Privredna komora (PKCG), biće održana 27. i 28. oktobra 2016. godine u hotelu Splendid u Budvi.\nIz PKCG su saopštili da šestu Konferenciju o ekonomiji ove godine organizuju u saradnji sa Komitetom za istočno-evropske ekonomske odnose iz Berlina.\n"Godišnje konferencije o ekonomiji, koje PKCG organizuje, posebno su dobile na značaju nakon Berlinske konferencije, održane 2014. godine, kada se ovaj skup našao u Završnoj deklaraciji predsjednika vlada zapadnog Balkana i evropske unije (EU)", navodi se u saopštenju.\nKonferenciju o ekonomiji će otvoriti predsjednik Crne Gore Filip Vujanović, dok će drugog dana premijer u razgovoru sa predsjednikom PKCG, Velimirom Mijuškovićem, govoriti o ekonomskim kretanjima tokom decenije crnogorske nezavisnosti, kao i o regionalnoj perspektivi.\nIz PKCG su dodali da će ministri ekonomije zemalja zapadnog Balkana, predsjednici privrednih komora, privrednici iz Crne Gore, regiona i zemalja EU, istaknuti ekonomski teoretičari, kao i predstavnici međunarodnih finansijskih organizacija biće panelisti tokom tog skupa.\n"Očekuje se da Konferencija okupi oko 500 učesnika. Ovaj najveći regionalni ekonomski skup, dobiće ove godine i dodatnu vrijednost kroz organizovanje bilateralnih susreta privrednika iz Crne Gore, regiona i Njemačke", naveli su iz PKCG.\nKonferencija je, kako su saopštili, prilika da se privrednoj i široj zajednici kroz izlaganja ministara ekonomije odnosno infrastrukture, predstave rezultati i očekivanja Berlinskog procesa, koji je 2014. godine inicirala njemački kancelar, Angele Merkel, s obzirom da se balkanske države tokom integracija u EU suočavaju sa brojnim i kompleksnim izazovima.\n"Interesovanje, posebno njemačkih investitora za zapadni Balkan, biće predstavljeno kroz poseban panel, na kojem će oni koji posluju u regionu govoriti o iskustvima i očekivanjima, kada je biznis ambijent u pitanju", dodaje se u saopštenju.\nIz PKCG su rekli da su ekonomske strukturne reforme tema kojom se vrlo intenzivno bavi i EU, a i njene članice pojedinačno, s obzirom da je kriza pokazala sve slabosti sistema neregulisanih tržišta.\n"Ove reforme nužnost su i regiona, a o tome će govoriti predstavnici međunarodnih finansijskih i drugih institucija, kao i vodeći ekonomisti iz zemlje i susjedstva", objasnili su iz PKCG.\nEnergija i saobraćaj, kao dva važna "stuba" Berlinskog procesa su teme koje će na posebnim panelima biti razmatrane tokom Konferencije.\n"Uređenje tržišta električne energije, obnovljivi izvori i zadaci Energetske zajednice biće u fokusu posebnog panela. Sa druge strane kroz panel o saobraćaju, poseban akcenat će se staviti na uspostavljanje boljih komunikacijskih veza i olakšanje procedura prelaska granica", dodali su iz PKCG.\nPanel Komunalna infrastruktura kao govornike će okupiti predstavnike gradova, zajednica opština i komunalnih preduzeća.\n"Pitanje uređenja tog segmenta infrastrukture je suštinsko za razvoj svake lokalne zajednice, što nas je i opredijelilo na šire sagledavanje te teme", naveli su iz PKCG.\nObrazovanje je, kako su dodali, tema koja dobija na značaju ne samo u regionu, već i u EU, upravo zbog činjenice da postoji veliki nesklad ponude i tražnje na tržištu rada.\n"To je i razlog da se njegovi teoretski i praktični aspekti razmatraju i na Konferenciji", navodi se u saopštenju.\nKonferencija će biti zaključena panelom Kreativna ekonomija, koji će se baviti inovacijama i start-up projektima.\nPrijavljivanje za učešće na Konferenciji je otvoreno do četvrtka, 20. oktobra 2016. godine.\nIzvor: Izvor: Vebsajt RTCG, 16.10.2016.


"Kafeterosi" dominirali protiv "La Rohe", mreže ipak mirovale, problemi za Mihu, Kontea i Gasperinija - Sportske.net\n"Kafeterosi" dominirali protiv "La Rohe", mreže ipak mirovale, problemi za Mihu, Kontea i Gasperinija\nPrijateljski meč na neutralnom terenu u Alikanteu odigrale su selekcije Kolumbije i Čilea.\nNedostaje mu Evropa, seli se u Milano?Konte hoće Srbina za "Skudeto"!Slika koja je obišla svet, Miha ponovo oduševio, Italija mu ovo neće zaboraviti!Dobre vesti za Jovića iz Italije!Nastala je dilema - Real ili Barsa? Ubrzo je usledio Mesijev poziv!\nDuel južnoameričkih selekcija u Alikanteu je puno obećavao, ali je na kraju okončan bez golova.\nKolumbija i Čile su odmerili snage na neutralnom terenu, na kraju samo razočaravajućih 0:0.\nNajbolje prilike na utakmici videli smo u prvih 20 minuta, obe je u gol propustila da pretvori selekcija Kolumbije.\nPuleni Karlosa Kejroša su najpre pripretili u 17. minutu, kada je Kuadrado prošao kroz odbranu "La Rohe", na kraju je tukao u donji desni ugao protivničkog gola, ali je Klaudio Bravo sjajno intervenisao.\nGolman Mančester sitija je i tri minuta kasnije bio u centru pažnje, kada je sjajnom intervencijom sačuvao mrežu nakon pokušaja Duvana Zapate.\nUsledile su dve prinudne izmene, po jedna na obe strane, fudbalera Bolonje Medela je u selekciji Čilea zamenio Sebastijan Vegas, dok je Kejroš morao na teren da uvede napadača Glazgov Rendžersa Morelosa, umesto Zapate.\nNa startu drugog poluvremena su "Kafeterosi" tražili jedanaesterac, Huan Kuadrado je pao u kaznenom prostoru rivala, ali se glavni arbitar nije oglasio.\nDo kraja nije bilo izglednijih prilika, Kolumbijci su bili daleko bolji rival na terenu, ali to nisu uspeli da materijalizuju, u finišu je igru zbog povrede morao da napusti i Aleksis Sančez.


Pun pogodak, učesnici i supervizori prezadovoljni | Kolubarske\nTomislava Jotovski, Dragomir Ilić, Maksim Žanvije i Milan Nešovanović (foto: Đorđe Đoković)\nPun pogodak, učesnici i supervizori prezadovoljni\nMladi francuski teniser Maksim Žanvije (Maxime Janvier), sedamnaestogodišnjak, redak je talenat, što će vrlo brzo pokazati i u najjačoj konkurenciji ATP tura, kaže za Kolubarske.rs Milan Nešovanović, direktor juče završenog fjučersa na terenima privatnog TK „Slajs“ (Slice) u Novom naselju.\n„Žanvije je došao u Valjevo, igrao i pobedio, a već danas nastupa za Francusku u Dejvis kup takmičenju juniora. U jučerašnjem finalu savladao je makedonskog tenisera Tomislava Jotovskog. Borio se i protiv publike, koja je ’fudbalski’ navijala za njegovog rivala! Pobedio je u dva seta, oba puta u taj brejku sa po 7:6, što govori o njegovoj mentalnoj snazi“, oduševljen je Nešovanović, inače „devojka za sve“ u TK „Slajs“. „Ne treba zaboraviti da je Žanvije na putu do prvog mesta pobedio i srpskog tenisera Mikija Jankovića u kojeg je do sada mnogo uloženo“.\nPozdrav finalista nakon meča (Foto: Đorđe Đoković)\nDirektor prvog valjevskog fjučersa, sa nagradnim fondom od 10.000 dolara, priča da su i momci iz SAD, Japana, Čilea, Australije, Velike Britanije, Italije i Mađarske, ali i Hrvatske i Crne Gore, takođe bili oduševljeni Valjevom. „Snalazili su se, tražili hostele sa jeftinim prenoćištem bez doručka, za obedovanje najčešće kupovali pahuljice, jogurt i voće, sami prali opremu kako bi što duže ostali za novac koji su imali pri ruci. Grad Valjevo je mnogo dobio, nadam se da će neko od „otaca“ u 2015. imati sluha da pomogne kako bi ovaj turnir postao tradicija“, dodaje.\nSa kvalifikantima za ulazak u glavni žreb bilo je 48 takmičara, među njima i dva mlada Valjevca iz TK “Slajs”, kluba koji je svojom infrastrukturom pokazao kako je kadar da organizuje ovakva nadmetanja. Valjevski fjučers našao se u kalendaru Evropske federacije za 2014. među još 13 muških i osam ženskih turnira u toj kategoriji.\nNešovanović kaže da su i Metalčevi (gradski) tereni na Pećini bogom dani. Potrebno je da neko uloži malo novca da se upotpuni infrastruktura, da se omogući silazak na Kolubaru, da sve to postane i turistička atrakcija. Za to je potrebno manje novca od onoga, koji je Dragomir Ilić, vlasnik TK “Slajs”, uložio u terene i objekte tog kluba.\nFinale Slice open (Foto: Đorđe Đoković)\nMilan Nešovanović takođe kaže da, u finansijskom smislu, još nije podvučena crta za juče završeni fjučers. To što je nagradni fond iznosio 10.000 dolara ne znači da nije potrošeno još toliko novca na organizaciju i obezbeđivanje sudijskog kora i prisustva drugih zvaničnika Evropske teniske federacije. Nešovanović je Ivanjičanin poreklom, valjevski je zet, u našem gradu lepo se “primio”.\nValjevo, grad sa teniskom tradicijom\nU Valjevu se tenis igra iz vremena po okončanju Velikog rata, u kojem je prvi klub sa predsednikom dr Milivojem Milenkovićem, očnim lekarom, osnovan 1927, a prvo igralište na Zdravljaku, po projektu tadašnjeg gradskog inženjera Mila Babića, izgrađeno 1928. godine. Grad zaslužuje bolju organizaciju rada u tenisu zarad masovnijeg odziva dece i mladih u vremenima kada su Novak Đoković, Tipsarević i Troicki, Ana Ivanović i Jelena Janković, ali i Krajinović, Lajović, Jovanovska, Krunić, Jakšić, Dolonc, Jorović... najbolji ambasadori Srbije i srpskog sporta u svetu.\nSavez za Srbiju neće učestvovati u unapred režiranoj predstavi Pre 12 sati 38 minuta\nOglasna poruka Pre 9 sati 22 minuta\nSaopštenje policije Pre 12 sati 39 minuta\nGIK potvrdio još dve liste Pre 15 sati 17 minuta


Objavljeno „Mapiranje podstandardnih romskih naselja prema rizicima i pristupu pravima u Republici Srbiji sa naročitim osvrtom na Covid-19 epidemiju“ : Inkluzija\nTim za socijalno uključivanje i smanjenje siromaštva Vlade Republike Srbije i Tim Ujedinjenih nacija za ljudska prava, uz podršku Kancelarije Visoke komesarke UN za ljudska prava (OHCHR) predstavili su 30. novembra 2020. godine rezultate istraživanja „Mapiranje podstandardnih romskih naselja prema rizicima i pristupu pravima u Republici Srbiji, sa naročitim osvrtom na COVID-19 epidemiju“.\nMapiranje je sprovedeno u periodu od kraja marta do sredine septembra 2020. godine i njime su obuhvaćena 702 podstandardna romska naselja, koja se nalaze na teritoriji 92 jedinice lokalne samouprave (JLS) u kojima živi oko 168.000 ljudi. Nalazi pokazuju da u 51 JLS u Republici Srbiji, na čijoj teritoriji je 159 podstandardnih romskih naselja, a u kojima živi 32.843 ljudi, ne postoji pristup čistoj vodi ili je taj pristup neregularan. Pristup kanalizacionoj mreži nije regularan ili ne postoji na teritoriji 82 JLS, odnosno u 457 podstandardnih romskih naselja u kojima živi 93.050 žitelja. Pristup struji nema 24.104 Roma i Romkinja u 64 naselja na teritoriji 35 JLS.\nMarija Obradović, ministarka državne uprave i lokalne samouprave Vlade Republike Srbije, u uvodnom delu konferencije kazala je da je kontinuirano prikupljanje i analiza podataka preduslov za planiranje i efektivnu implementaciju mera za unapređenje stanovanja Roma i Romkinja, a posebno u vanrednim okolnostima kao što je aktuelna kriza. „Vreme iza nas pokazalo je da uvidom u situaciju i kroz saradnju zainteresovanih aktera i podršku međunarodnih partnera možemo da odgovorimo na urgentne potrebe najugroženijih“, istakla je Obradović.\n„Ova godina je bila veliki izazov kada su u pitanju ljudska prava, jer je u vreme krize otvoren prostor za nove ranjivosti i pretnje“, kazala je Fransoaz Žakob, stalna koordinatorka Ujedinjenih nacija u Srbiji. Ona je objasnila da je u proteklim mesecima poseban fokus bio na onima koji su u nekoj vrsti rizika, dok je pitanje stanovanja Roma već duži period jedna od ključnih tema kojom se agencije Ujedinjenih nacija u Srbiji bave. „Problemi nedostatka vode i struje u podstandardnim naseljima i neformalni poslovi od kojih Romi žive, postali su još kompleksniji u periodu krize. Zahvaljujući ovom mapiranju, moći ćemo bolje da planiramo i intervenišemo, kako bi se u što većoj meri unapredilo ostvarivanje ljudskih prava, socijalne zaštite i ekonomskih mogućnosti za romsku zajednicu“, zaključila je Žakob.\nMona Rišmavi, šefica odseka za vladavinu prava, ravnopravnost i nediskriminaciju Kancelarije Visoke komesarke Ujedinjenih nacija za ljudska prava u Ženevi ukazala je da su pojedinci i pojedinke koji žive u postandardnim naseljima u najvećem riziku i izazovu poštovanja mera zaštite u pandemiji, uključujući fizičko distanciranje, pristup vodi, kanalizaciji i struji. „Stoga je ovo mapiranje posebno važno, jer ukazuje na specifične rizike romske populacije koji mogu da vode ka većem isključivanju i marginalizaciji i zato je ovo dragocena baza za kreiranje novih politika i akcija“, kazala je Rišmavi i istakla da bi takvo planiranje politika moglo da ubrza progres u pogledu Agende 2030, ali i da omogući bolju zaštitu ljudskih prava, kako niko ne bi bio izostavljen.\nUprkos velikom broju istraživanja koja su tokom godina sprovedena u Srbiji, na početku krize nije bilo moguće precizirati koja romska naselja u Srbiji imaju pijaću vodu, kanalizaciju i struju, istakao je Dragan Gračanin, predsednik Asocijacije koordinatora za romska pitanja. Kako je objasnio, lokalne samouprave koje imaju koordinatore za romska pitanja mnogo lakše i brže su podatke činile dostupnim, a metodologija istraživanja u osnovi je imala koncept ljudskih prava. On je naglasio da ovaj proces nije završen, te da očekuje da će se podaci i u narednom periodu dopunjavati, kao i da u širokom participativnom procesu postoji mogućnost unapređenja celokupnog dokumenta.\nAleksandra Petrović iz Tima za ljudska prava Ujedinjenih nacija u Srbiji objasnila je da je ovo mapiranje obuhvatilo podstandardna naselja u kojima žive gotovo isključivo pripadnici i pripadnice romske nacionalne manjine, te da se ključni podaci odnose na pristup pijaćoj vodi, kanalizaciji i električnoj energiji, s tim da je bilo važno prikupiti i podatke o delatnostima kojima se stanovnici i stanovnice ovih naselja bave, a u kontekstu pristupa održivim izvorima prihoda. „Ovo je prvo istraživanje zasnovano na ljudskim pravima i sa njima povezanim ciljevima održivog razvoja, tako da u fokusu istraživanja nije bila infrastrukturna opremljenost, već pristup ljudskim pravima na adekvatno stanovanje, zdravlje, dostojanstven rad, itd“, kazala je Petrović.\nSlavica Denić, koordinatorka za socijalno uključivanje Roma i Romkinja u Timu za socijalno uključivanje i smanjenje siromaštva Vlade Republike Srbije objasnila je da su podaci u istraživanju dobijeni u 86% slučajeva od uspostavljenih institucionalnih mehanizama za inkluziju Roma i Romkinja na nivou jedinica lokalne samouprave. „Tamo gde ovakvi mehanizmi nisu uspostavljeni ili u kojima JLS nisu dostavile podatke, informacije su prikupljane od predstavnika organizacija civilnog društva (romskih i neromskih) na lokalu ili aktivista (4%) i proveravani su iz više raspoloživih izvora“, pojasnila je Denić. Ona je istakla da u 13 jedinica lokalne samouprave, gde u 44 podstandardna romska naselja živi više od 14.000 ljudi, nema pristupa čistoj vodi, niti kanalizaciji i struji, ili je taj pristup neregularan.\nPodaci iz ovog mapiranja predstavljaju polaznu osnovu u planiranju mera za oporavak i prevenciju od budućih rizika najugroženijih slojeva romskog stanovništva, dopune Geografskog informacionog sistema (GIS) o podstandardnim naseljima u Ministarstvu građevinarstva, saobraćaja i infrastrukture, kao i za unapeđenje tekućih projekata i programa i planiranje novih.\nKliknite da preuzmete publikaciju „Mapiranje podstandardnih romskih naselja prema rizicima i pristupu pravima u Republici Srbiji sa naročitim osvrtom na Covid-19 epidemiju“ (.pdf).


Upis u novosadske srednje škole 2016. - Naucionica\nNakon odrađenog završnog ispita čiji su rezultati bili nešto skromniji u odnosu na prethodne godine, a to se naročito odnosi na drugi, matematički deo, učenici su se upisali u srednje škole. Neki su upisali prvu, a neki nešto niže rangiranu školu sa svoje liste želja. Evo kako je to izgledalo u novosadskim srednjim školama:\nU gimnaziji „Jovan Jovanović Zmaj“ su se desile određene promene. Ukinuto je popularno sportsko odeljenje, ali su uvedena neka nova, poput opšteg čime je ovo postala jedina novosadska gimnazija sa opštim, prirodnim i društvenim smerom, a uvedeno je i odeljenje za talentovane fizičare. Odeljenja za obdarene učenike i one koji pohađaju nastavu na stranim jezicima su imala svoje posebne kriterijume i đaci su u velikoj konkurenciji došli do svojih mesta, dok je za „redovna“ mesta bilo neophodno osvojiti 94.50 poena za društveni, 94.72 poena za opšti i 95.75 poena za prirodni smer. Sva mesta su popunjena tako da priča o neambicioznoj deci koja idu linijom manjeg otpora možda i ne važi za sve.\nU ostalim novosadskim gimnazijama su sva mesta takođe popunjena, a situacija je sledeća: u opštim smerovima gimnazija poslednji „ispod crte“ je imao 83.63 kada se radi o gimnaziji „Laza Kostić“ dok je za upis gimnazije „Svetozar Marković“ trebalo 89.93 poena. Za upis gimnazije „Isidora Sekulić“ je trebalo 90.35 poena za društveni i 92.25 za prirodni smer. U novosadskim gimnazijama više nema slobodnih mesta.\nOd ostalih škola daleko najteže je po tradiciji bilo upisati medicinsku školu „7. april“ gde su takođe sva mesta popunjena, a najteže je bilo doći do mesta u razredima koji daju buduće farmaceutske tehničare (94.25), laboratorijske tehničare (94.10), a preko 93 poena je bilo neophodno i za upis smerova fizioterapeutski tehničar i pedijatrijska sestra. Jedini smer koji se u ovoj školi mogao upisati sa manje od 90 poena (88.56) je kozmetički tehničar.\nElektrotehnička škola „Mihajlo Pupin“ je takođe popunila sva mesta, a najpopularniji smerovi su oni vezani za nove tehnologije elektrotehničar računara, administrator računarskih mreža i ogledno odeljenje elektrotehničara informacionih tehnologija gde je za upis bilo neophodno osvojiti preko 94 poena.\nEkonomska škola „Svetozar Miletić“ je takođe završila upisne aktivnosti u prvom roku, a najpopuarniji smerovi su po tradiciji bili finansijski administrator i ekonomski tehničar, ali je broj poena neophodnih za upis do pre nekoliko godina elitne novosadske škole manji nego ranije. Slična je situacija i u saobraćajnoj i mašinskoj školi koje nisu zahtevale veliki broj poena, ali ko ih nije stavio na listu želja u junu u septembru neće imati prilike da konkuriše za ove obrazovne ustanove.\nNajviše slobodnih mesta je ostalo u poljoprivrednoj školi, a poneko mesto se može naći i u tehničkoj školi „Pavle Savić“ i „Mileva Marić Ajnštajn“.


"Stigli smo jutros u Davos i nastavljamo (posle predsednika Aleksandra Vučića) sastanke i prisustvo Srbije na ovom važnom događaju. I danas smo imali jako dobre i važne sastanke za našu ekonomiju", rekla je Brnabić.\nIzdvojila je, takođe, sastanak sa zamenikom generalnog direktora Simensa i naglasila da ta kompanija zapošljava u Srbiji skoro 2.000 ljudi, kao i da planiraju da dalje prošire investicije.\n"Planiraju dalje proširenje, na čemu vlada intenzivno radi, a tu je reč o njihovom pogonu u Kragujevcu, ali i još nekim stvarima o kojima razgovaramo", navela je premijerka.\nAna Brnabić u Davosu\nIstiče da je imala odličan sastanak i sa predstavnicima holandske kompanije Filips, koja još nije prisutna u našoj zemlji i vlada pokušava takve kompanije da dovede.\nBrnabić, koja će boraviti u Davosu do 24. januara, naglašava da je cilj da se takve kompanije uključe u transformaciju srpske ekonomije, kako bi bila mnogo konkurentnija i da bi se više investiralo u istraživanja, razvoj i inovacije i brzo podigli naš BDP i prosečne plate.\nDobar sastanak je Brnabić, kako navodi, imala i sa novim predsednikom Evropskog istraživačkog saveta Maurom Ferarijem, koji je od januara na toj funkciji, a prošle godine je posetio Srbiju.\n"Imali smo sa njim odlične sastanke. Imamo dobru saradnju i nadam se da će biti još bolja tokom ove i naredne godine zahvaljujući tome što smo sada osnovali Fond za nauku koji radi upravo po ugledu na Evrpski savet za istarzizvanje i razvoj. To je za mene kao premijeru jedan od prioriteta za dalje unapređenje naše ekonomije", rekla je ona.\nBrnabić je imala sastanak i sa direktorkom Svetskog ekonomskog foruma za Evropu i Evroaziju Martinom Larkin, kao i da je imala dalje razgovore o već postignutom dogovoru da će Regionalni centar Svetskog ekonomskog foruma za četvrtu industrijsku revoluciju biti u Beogradu.\n"Nastavljamo da radimo na tome i danas smo postigli konrektan dogovor. Od februara pred otvaranje Regionalnog centra idemo u radionice u Srbiji, i u regionu", istakla je Brnabić.\nOna kaže da je prisustvovala brojnim korisnim sastancima i da se raduje sutrašnjem danu, jer kako kaže, ima političku težinu zbog sastanaka sa premijerom Holandije Markom Ruteom.\n"On je uvek važan sagovornik u smislu evropskih integracija, događaja na Zapadnom Balkanu, ali i ekonomske saradnje sa Holandijom", rekla je Brnabić.\nPremijerka je najavila da će imati sastanak i sa guvernerom Japanske banke za međunarodnu saradnju Tadašijem Maedom, sa kojim se upoznala tokom posete Japanu.\nKako je rekla, dogovaraju konkretan datum za njegovu posetu Srbiji nakon čega bi trebalo da usledi i zvanično prisustvo Japanske banke za međunarodnu saradnju.\n"Mi bismo želeli jedan investicioni fond. Dajemo sve od sebe i nadamo se najboljem", poručila je Brnabić.\nZvanični srednji kurs dinara prema evru iznosiće sutra 117,5531 dinara za evro, što je neznatna promena u odnosu na danas, objavila je Narodna banka Srbije.\n(FOTO) Pogledajte ko se najviše zabavljao na otvaranju Kopaonik biznis foruma\nNa sinoćnjem koktelu dobrodošlice i neformalnom otvaranju 26. Kopaonik biznis foruma, koji je zvanično počeo jutros, jedna od najveselijih i najsrdačnijih dama vidno je bila Tanja Miščević, šefica pregovaračkog tima za pristupanje Srbije EU.\nBankari i finansijski savetnici u Hrvatskoj zaradili su u aprilu 500 evra više od kolega u Srbiji, baš kao i farmaceuti, dok su koverte programera bile "deblje" za oko 200 evra. Jedino su zaposleni u vazdušnom saobraćaju u obe zemlje imali otprilike iste plate, pokazuju podaci zvaničnih državnih statistika o najplaćenijim profesijama u ovim zemljama.


Štrajk u kragujevačkom Fijatu – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Štrajk u kragujevačkom Fijatu\nŠtrajk u kragujevačkom Fijatu\nRTV Vojvodina 27/06/2017 Ekonomija\nKRAGUJEVAC – Radnici kompanije Fijat Krajsler automobili Srbija održali su drugi jednočasovni štrajk upozorenja u krugu fabrike tražeći veće plate i bolje uslove rada. Ukoliko predstavnici sindikata ne postignu dogovor sa rukovodstvom radnici će sutra stupiti u generalni štrajk.\nZaposleni u Fijatu traže povećanje osnovne zarade na 45.000 dinara umesto postojeće koja iznosi 38.000, isplatu bonusa efikasnosti, novi način organizovanja proizvodnje kako bi se u smeni smanjio broj operacija, kao i nadoknadu dodatnih troškova prilikom dolaska na posao kada nije organizovan prevoz do fabrike.\n“Dodaćemo rad subotom jer to nam je praktično neplaćeno i imamo sa tim problema. Na osnovu kolektivnog ugovora ako nemamo proizvodnju a nije krivica radnika taj dan se plaća 65 odsto od godišnjeg proseka”, kaže Zoran Stanić, predsednik sindikata Nezavisnost.\nPrema informacijama sindikata Nezavinost štrajku se priključilo oko 90 odsto zaposlenih u Fijatu.\nRukovodstvo Fijat Krajsler automobila u Kragujevcu danas se nije oglašavalo povodom već drugog jednočasovnog štrajka upozorenja radnika u fabrici.\nUkoliko se ne postigne dogovor između predstavnika sindikata i rukovodstva sutra će radnici stupiti u generalni štrajk koji počinje kada i kreće prva smena u Fijatu u 6 ujutru.\nSolarijum povećava rizik od raka kože\nMladim poljoprivrednicima 100 miliona dinara\nSaradnja Urala i južne Bačke\nKurs dinara miruje\nStaljin, Putin i Puškin na listi najznačajnijih ličnosti\nPlanuli vaučeri za odmor, država pušta 20.000 novih\nSrpski zatvori krov za 10.517 osuđenika


Miha zove Radulovića\nIzvor: MozzartSport.com, 04.Jul.2020, 08:29\nPosle Milana, javio se Inter, a sve je počelo još od Šalkeovog interesovanja početkom godine. Interesovanje je pokazala i Valensija, ali se čini da će Andrija Radulović bi mogao karijeru da nastavi u nešto manjoj sredini, koja bi bila pogodnija za njegov igrački razvoj. Prema pisanju Sportskog žurnala, Andrija Radulović, bi karijeru mogao da nastavi u Bolonji, s obzirom da je klub Siniše Mihajlovića, iskazao interesovanje za talentovanog fudbalera. Pored ekipe sa Renato Dalare zainteresovana je i jedna ekipa iz Serije B, dodaje Žurnal.\nMiha zove Radulovića, prodaja Petrovića stavlja Zvezdu u bolju pregovaračku poziciju\nBolonja iskazala interesovanje za talentovanog fudbalera..Posle Milana, javio se Inter, a sve je počelo još od Šalkeovog interesovanja početkom godine. Interesovanje je pokazala i Valensija, ali se čini da će Andrija Radulović bi mogao karijeru da nastavi u nešto manjoj sredini, koja bi bila...


Mekejn: SAD moraju da se pojave na Balkanu – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Mekejn: SAD moraju da se pojave na Balkanu\nVAŠINGTON – Američki senator Džon Mekejn izjavio je u autorskom tekstu za Vašington post da mu je tokom nedavne posete Balkanu, premijer jedne od tih zemalja rekao da ni u jednom regionu sveta reči američkih zvaničnika ne znače više nego tu.\n“Prvo, SAD moraju da se pojave. Kako mi je jedan premijer jedne zemlje koju sam posetio rekao, ni u jednom drugom region sveta reči američkih lidera nemaju toliku težinu ili toliko šansi da pokrenu na akciju prema napretku. Zbog toga je važno da visoki američki zvaničnici stalno angažuju i češće posećuju region,” rekao je Mekejn.\nDrugo, kako je naveo, SAD moraju da nastave da podržavaju nacije u svojoj nameri da se uključe u evroatlantsku zajednicu, u NATO i EU.\n“To znači da SAD moraju da održe podršku za programe koji podržavaju vladavinu prava i borbu protiv korupcije. Moramo da ohrabrimo EU da, uprkos svojim teškoćama, ostavi vrata otvorenim za zemlje jugoistočne Evrope koje se nadaju ulasku”, napisao je Mekejn.\nOn je ujedno kritikovao rastući uticaj Rusije u tom delu starog kontinenta nazivajući ga “malignim”.\n“Ovog meseca sam proputovao kroz sedam država jugoistočne Evrope, zaustavio sam se u Sarajevu, stajao sam na ćošku koji je promenio svet, gde je metak ubice usmrtio Franca Ferdinanda i izazvao nasilje i rat koji su obeležili prvu polovinu 20. veka… Jugoistok Evrope, region koji se nalazi na raskršću istorije, još jednom se sukobljava sa rastućim izazovima. SAD moraju da obrate veću pažnju na to”, naveo je Mekejn.\n“Uništene državne firme, zastareli zakoni i rasprostranjena korupcija stoje na putu ispunjavanja ekonomskog potencijala. Izbeglička kriza je povećala probleme, a političke tenzije su u porastu. Makedonija je u središtu političke krize, u Albaniji opozicija blokira rad parlamenta od februara. Nije jasna dalja budućnost Bosne i Hercegovine, a poslednje provokacije su povećale tenzije između Kosova i Srbije, sprečavajući napredak u normalizaciji odnosa između dve države”, napisao je on.\nKako je istakao, “tužna zaostavština etničkog i religijskog konflikta, visok nivo nezaposlenosti mladih i drugi faktori čine jugoistok Evrope pogodnim tlom za razvoj terorizma”.\nNajgore od svega – maligni uticaj Rusije na region\nSenator nije propustio priliku da “potkači” i Rusiju, prenosi B92.\n“Možda je najgore od svega to što Rusija nastavlja da širi svoj maligni uticaj na region i sprečava zemlje jugoistočne Evrope da same biraju svoju budućnost. Najdramatičniji primer je pokušaj državnog udara u Crnoj Gori, koji je podržala Rusija, kako bi sprečila njeno članstvo u NATO. Vladimir Putin će da uradi sve kako bi povratio rusku imperiju”, istakao je Mekejn.\nVučića sa Pupovcem o položaju Srba u Hrvatskoj\nKandidati za članove REM-a o slobodi medija i osnivanju mts Antena TV


Crkva je na javi poznati simbol vere i pokajanja, te potrebe da se nekome ispovede „gresi“ i da se zatraži pokajanje i oproštaj, ali je i mesto mira, spokoja, „nalaženja sebe“ i odavanja počasti onim koji nisu više živi, te i mesto na kome se neko pričešćuje nakon posta, na kome se venčava ili se i krštava, i tako pokazuje svoju veru u Boga i ljubav koju mu pruža.\nPored prethodno navedenog, crkva je sinonim za istoriju i prošlost, u njoj su oslikane vrlo vredne i poznate freske, i nalaze se i čuvaju relikvije koje sećaju na neka vremena koja su bila i prošla, te koja ne treba da budu nikada zaboravljena, jer su za crkve vođeni ratovi, i one su „sveta zemlja“, na kojoj je zabranjeno ikoga povrediti, „proliti nevinu krv“, i u suštini su i značajan simbol štita od ljudske pakosti, zlobe i jarosti.\nSanovnik i sanjarica – tumačenje i značenje sna – šta znači sanjati crkvu?\nNajčešće crkvu u snu vide osobe koje treba da se u njoj venčaju, ili koje poste i očekuju „sveti ili tajni čin“ pričešća, kao i oni koji su nešto na javi „zgrešili“, pa se podsvesno preispituju i kaju, ili se pitaju da li će im neko oprostiti uvredu i izdaju, pa im je crkva kao motiv u snu, „tračak nade“, da će opet sve da bude „u najboljem redu“.\nNajpoznatija i najznačajnija tumačenja i značenja nekih snova o crkvi kao dominantnom simbolu uopšte, ili pak kao o „delu“ nekog konkretnog događaja, biće navedena u daljem tekstu.\nSanjati kako u svom snu vidite crkvu\nAko ste vi u snu videli neku crkvu, to na javi ima konotaciju da ste pred velikim iskušenjima i/ili preprekama i nevoljama, te da će neko pokušati da vas izneveri i da se o vas „okoristi“ i da vaše i zasluge i uspehe preuzme kao svoje.\nPo nekim drugim tumačenjima, ovakav san ima izrazito negativnu simboliku, i označava potpuni i sasvim izvestan neuspeh i veliki „lični poraz“, te da ni u kom aspektu svog života i nećete uspeti da se ostvarite, i da postignete željene ciljeve, uprkos velikom radu i maksimalnom zalaganju.\nSanjati kako vi živite u crkvi u svom snu\nUkoliko ste sanjali da vam je crkva „dom“, te da umesto kod svoje kuće vi živite u nekoj crkvi, to u javi ima simboliku koja je dosta upečatljiva i koja implicira da ste puni unutrašnjih nemira i baš velikih sumnji i strahova, te da vam je potrebno „prosvetljenje“, i neki savet ili pomoć da vam bar malo „olakša put“ kojim hodate, i na kome ste sasvim sami i nesrećni.\nSa druge strane, ovakav san može da ima konotaciju da ste sasvim svesni da ste „zastranili“ i vrlo i pogrešili u nekim svojim postupcima ili mislima, te da ste odlučni da se pokajete i da se veoma i promenite, pa crkva u snu simbolizuje vašu potrebu da potražite neki mir i spokoj, i da život koji je pred vama, živite sasvim pošteno i časno.\nSanjati da ste otišli u crkvu koja vam je daleko i koja je pusta i mračna\nAko ste otišli u svom snu u neku crkvu koja je daleko, i koja je sasvim mračna ili je pusta, i vi ste ili osetili strah ili „jezu“, od hladnih zidova i potpune tmine oko sebe, na javi ima značenje da ste baš pred nekim velikim i neprijatnim izazovima i kajanjima, te da su vas „sustigle“ greške iz rane mladosti, i da ste potpuno nesrećni i tužni, usamljeni i nevoljeni, te da imate potrebu da se sasvim približite „Bogu“, i da zatražite oproštaj za sebe.\nPo nekim tumačenjima, san u kome ste se našli u crkvi koja je mračna, hladna i pusta, implicira i da ste vrlo samosvesni i samokritični, te da ste osoba koja prihvata „kaznu“ koja joj je suđena, ili pak san ima konotaciju da ćete biti svedok nekih vrlo tužnih događaja, u kojima ćete biti uzrok ili direktno ili indirektno, i da će zbog vas i vaših dela neko vrlo da pati i bude povređen i tužan.\nSanjati da ste otišli u crkvu koja vam je blizu i koja je puna ljudi, svetlosti i sjaja\nKada ste se u snu vi „zaputili“ u crkvu koja vam je sasvim blizu, te je u „crkvenom dvorištu“ neki ili praznik ili svetkovina, praćena dečijom pesmom, te veseljem i radošću, a sama crkva je sasvim svetla, čista, „topla“ i sjajna, u svojoj lepoti i istorijskoj vrednosti, na javi je to simbol skorih vrlo lepih i srećnih vesti ili događaja.\nNaime, pomenuti san baš često ima značenje koje je i više nego pozitivno i dobro, te oslikava pak neki vaš veliki napredak i uspeh, kao i bogatstvo i sreću u porodici i u poslu, kao i najavu nekog i radosnog događaja, u smislu vašeg venčanja, ili skorog potomstva, kao i nekih novih „pobeda“, te i/ili veselih trenutaka i mira, harmonije i spokoja.\nSanjati kako u crkvi palite sveću „za mrtve“ ili „za zdravlje i sreću“\nAko ste sanjali sebe kako palite sveću u crkvi, a bilo da je ona namenjena za „pokoj nečije duše“, ili je pak sveća simbol želje da se „zamolite Bogu“ za mir, zdravlje i sreću u svom domu, na javi je takav san simbol neke vaše skore i velike promene „na bolje“, kao i potrebe da postanete onaj koga će ljudi poštovati i voleti, zbog dobrih i nesebičnih dela i pomoći koju pružate svima.\nSanjati kako se u crkvi „molite“ pred ikonom\nKada ste sanjali da ste otišli u crkvu kako biste se pomolili Bogu za boljitak i napredak, te da ili glasno ili u sebi izgovarate molitvu, i da osećate mir i spokojstvo, na javi je takav san simbol da i vi možete da se opustite i rasteretite, jer ste pred nekim velikim uspesima i dobrim periodom.\nPomenuti san takođe često može da ima konotaciju, da ste odlučni da sebe pokrenete i da se vrlo i promenite, te da postanete „bogobojažljivija“ osoba i da otkrijete svoju duhovnost i veru u Boga, pa da postanete neko ko će drugima biti oslonac i podrška, i ko će nesebično da daje i pomaže ili onima koji nemaju ili pak onima koji su u nekoj nevolji i problemu.\nSanjati kako vidite crkvu koja je „porušena“\nUkoliko ste vi u snu videli crkvu koja je srušena, te simbolično „uspravno stoji“ samo još krst sa njene kupole, takav san najavljuje neke negativne i vrlo loše „dane“ koji su pred vama, a najpre i u smislu pogoršanja vašeg zdravlja, ili pak loših odnosa sa partnerom ili članovima porodice.\nPomenuti san može da implicira i neke skore gubitke, a u smislu smrti neke osobe koja vam je ili član porodice ili neko ko vam je bio sasvim važan i „dragocen“ u životu, i na koga ste uvek lako i mogli da se oslonite, i da „računate“ na iskren savet i bezrezervnu podršku.\nSanjati da pokušavate da uđete u crkvu ali su njena vrata zaključana\nAko u snu ne uspevate da uđete u crkvu, jer su vrata zaključana i vi uzaludno na njih kucate, jer vas niko ne čuje i ne otvara vam, na javi to ima simboliku koja je dosta „jasna“, i koja označava i da ste usamljeni, i da ste „izopšteni“ iz društva, jer ste počinili neke greške ili ste sebe osramotili.\nSanjati kako ste „nedolično odeveni“ ušli u crkvu\nSan u kome ste vi ušli u crkvu sasvim neprimereno obučeni, te ste izloženi pogledima svih drugih „vernika“, i osećate stid i sramotu što ste predmet podsmeha io čuđenja, na javi označava da ste i vrlo samoljubiva osoba i da ste sujetni i egocentrični, te da ne slušate i ne poštujete nikoga, već vi sve „radite po svom“.\nPomenuti san često označava i potrebu da sebe preispitate i da prihvatite sopstvene greške, jer vi ne morate da slušate i poštujete ničije mišljenje i stav, ali je potrebno da budete bar iskreni prema sebi, i da sami uvidite koliko su vaši postupci bezobzirni i ružni, i kakvu sliku o vama stvaraju.


“YU grupa” 2. aprila u novosadskom Spensu\nM. D.\t 28. februara 2016. 14:00\nJedan od najuticajnijih sastava na prostorima bivše Jugoslavije – “YU grupa” će 45 godina na muzičkoj sceni, nakon koncerta u beogradskoj hali sportova, proslaviti 2. aprila i u novosadskom “Spensu”.\nMala dvorana će 2. aprila biti mesto okupljanja svih ljubitelja istinskog rokenrol zvuka kojem “YU grupa” više od četiri decenije ostaje verna, a jedinstvena harizma uz uvek autentičan scenski nastup nesumljivo ukazuju na koncert koji će zadovoljiti apetite novosadske rokenrol publike svih generacija.\nPrvom pesmom i singlom “Nona”, čiji se tiraž odmah rasprodao, postali su pioniri upotrebe etno zvuka u domaćoj rok muzici.\nOd tada pa do danas, bogata muzička istorija “YU grupe”, sastava koji je umnogome uticao na razvoj regionalne rok scene, broji 10 singlova, 11 studijskih albuma i jedan “Lajv” album, a ove godine će biti obogaćena i 12. albumom koji će premijerno biti predstavljen na koncertu u Novom Sadu.\nNovosadfska publika će imati priliku da pored hitova kao što su “Crni leptir”, “Čudna šuma”, “Od zlata jabuka”, “Pustinja”, “Kome se raduješ”, imati priliku da čuje i nove pesme.\nkoncertnovi sadYu grupa


Brajović: Pojedine opozicione partije pokušavaju da dijalog izmjeste iz Skupštine :: Politika\nBrajović: Pojedine opozicione partije pokušavaju da dijalog izmjeste iz Skupštine\n13.03.2019 18:22 > 19:56 | Postavio/la: Milena Aprcović\nSedamnaesti sastanak Parlamentarnog odbora za stabilizaciju i pridruživanje Evropske unije i Crne Gore (POSP) koji je danas održan u Evropskom parlamentu u Strazburu, završen je usvajanjem Deklaracije i preporuka, kao i i zajedničkom izjavom kopredsjedavajućih, predsjednika Skupštine Crne Gore Ivana Brajovića i poslanika Evropskog parlamenta Dejvida Martina, saopšteno je iz Skupštine.\nU zajedničkoj izjavi se konstatuje da mirno okupljanje predstavlja demokratsko pravo građana Crne Gore, a da svi opozicioni poslanici treba da preuzmu aktivnu i konstruktivnu ulogu u radu privremenog skupštinskog odbora čiji je ambiciozni plan rada važan za evropski put Crne Gore.\n"Od opozicionih poslanika se takođe očekuje da u potpunosti nastave parlamentarni dijalog i učešće u predstojećim sastancima POSP-a. Ovaj odbor pozdravlja do sada postignute rezultate i naglašava da je sada sveukupni prioritet Crne Gore usredsređivanje na ispunjavanje privremenih mjerila u poglavljima 23 i 24, vezanim za vladavinu prava, što je takođe od suštinske važnosti za zatvaranje već otvorenih pregovaračkih poglavlja", navodi se između ostalog u Zajedničkoj izjavi kopredsjedavajućih.\n"Imajući u vidu da su nedavni protesti u Crnoj Gori započeli zbog sumnji u korupciju i protivzakonito finansiranje stranaka, očekujemo da će nadležni državni organi, uključujući Specijalnog državnog tužioca i Agenciju za sprječavanje korupcije, djelotvorno i temeljno ispitati pomenute navode u skladu sa nacionalnim zakonodavstvom i osnovnim principom vladavine prava EU", kaže se u zajedničkom saopštenju.\nKako se navodi, Evropski parlament podržava pristupanje Crne Gore EU, i očekuje konkretne i opipljive rezultate u ključnim oblastima, kao što su borba protiv korupcije i organizovanog kriminala i medijske slobode u zemlji.\nNavodi se da je POSP pozdravio do sada postignute rezultate i naglasio da je prioritet Crne Gore usredsređivanje na ispunjavanje privremenih mjerila u poglavljima 23 i 24, vezanim za vladavinu prava, što je takođe od suštinske važnosti za zatvaranje već otvorenih pregovaračkih poglavlja.\nU svom uvodnom izlaganju, predsjednik Skupštine Crne Gore Ivan Brajović rekao je da jedino rad u okviru institucija može dati prihvatljiv rezultat za sve učesnike političkog života u Crnoj Gori.\n"Zahtjevi opozicije najčešće se odnose na dodatno jačanje vladavine prava, i saglasni su sa našim prioritetima. Međutim, očigledno je da se pojedine opozicione partije samo deklarativno zalažu za poboljšanje ambijenta izbora, a u osnovi kontinuirano pokušavaju da politički dijalog izmjeste iz Skupštine", naveo je između ostalog Brajović.\nOn je naglasio da zaobilaženjem institucija sistema ne doprinosimo jačanju države, njenih institucija, stabilnosti i razvoju.\n"Vjerujem da će kao i mnogo puta ranije preovladati realno sagledavanje mogućnosti i racionalnost, kao i da će sve demokratske i proevropske snage u Crnoj Gori ispunjavanjem neophodnih kriterijuma i standarda za članstvo u Evropskoj uniji, nastaviti da stvaraju preduslove za dalji razvoj zemlje", zaključio je Brajović.\nUvodna izlaganja na zasijedanju POSP-a imali su glavni pregovarač Crne Gore sa Evropskom unijom Aleksandar Drljević, u ime rumunskog predsjedavanja Savjetu EU Gabrijela Čot, u ime Evropske komisije Tomas Haglajtner, kao i ispred Evropske službe za vanjsko djelovanje Maura Klun.\nU svojstvu izvjestilaca, o stanju pristupnih pregovora, napretku u vladavini prava i slobodi medija i odnosima između Evropske unije i Crne Gore govorio je poslanik Adrijan Vuksanović, o aktivnostima Odbora za dalju reformu izbornog i drugog zakonodavstva Marta Šćepanović i ispred EP Jozo Radoš.\nOdrživost i izazovi ekonomskih i fiskalnih reformi bili su tema o kojima su izvijestile poslanice Skupštine Crne Gore i EP Daliborka Pejović i Marijet Mekginis.\nUčešće u diskusiji po tačkama dnevnog reda uzeli su brojni poslanici Evropskog parlamenta, poslanici vladajuće većine Skupštine Crne Gore Tarzan Milošević, Luiđ Škrelja, Obrad Stanišić, a Ranko Krivokapić bio je kao i na prethodnom POSP-u jedini poslanik opozicije. Na sjedinici POSP-a učestvovao je i poslanik Nedžad Drešević.\nUsvojena Deklaracija i preporuke prevashodno su usmjerene na aktivnosti koje treba preduzeti u cilju jačanja parlamentarnog dijaloga, institucija i vladavine prava na putu Crne Gore ka Evropskoj uniji.\nSljedeća sjednica POSP-a biće održana u Podgorici u oktobru 2019. godine, sa novim članovima POSP-a iz Evropskog parlamenta nakon izbora koji će biti održani u maju, dodaje se u saopštenju.


Poziv za prezentaciju i panel diskusiju zainteresovanih ulagača za investiranje u NK “Čelik”! | Portal 072info\n24/09/2017 24/09/2017 u 17:00\nSlijedom posjete Gradu Zenica i obavljenim razgovorima sa gradonačelnikom Fuadom Kasumovićem o investiranju u NK “Čelik” i spas ovog kluba, obavještavamo vas da zainteresovani investitori iz Turske i Katara imaju ozbiljne namjere kada su u pitanju ulaganja u zenički klub.\nTo potvrđuje i činjenica da su investitori na stalnoj vezi sa gradonačelnikom Kasumovićem s ciljem hitnog sastanka na temu NK “Čelik”. Prema ranije izrečenom javnom mišljenju gradonačelnika Kasumovića, Čelik je brend Grada, pripada svim građanima i njegova je želja da o sudbini kluba odlučuju, kako članovi Skupštine i Uprave kluba, tako i drugi kojima je NK “Čelik” u srcu.\nS tim u vezi i odlukom da sve u radu Gradske uprave bude transparentno, gradonačelnik Zenice Fuad Kasumović odlučio je da grupa ulagača čiji pravni tim u ponedjeljak dolazi u Zenicu, isti dan, 25.09.2017. godine u velikoj sali Grada Zenica s početkom u 16:00 sati održi sastanak i prezentaciju na temu NK “Čelik”.\nPozivamo članove Skupštine, Nadzornog i Upravnog odbora NK “Čelik”, predstavnike Sportskog saveza Grada Zenica, drugih sportskih udruženja, bivše i sadašnje članove Čelika, navijače, trenere, UG Robijaši, Neformalnu grupu građana „Za Čelik“ i sve druge da prisustvuju ovom sastanku, učestvuju u panel diskusiji i daju svoje prijedloge za iznalaženje najboljeg rješenja za NK Čelik.


Grožan: Nije bilo moje vreme za umiranje - Naslovi.net\nVozač Hasa Roman Grožan rekao je danas da je "video smrt kako dolazi", u strašnom incidentu u trci Formule 1 za Veliku nagradu Bahreina i da je iz zapaljenog bolida izašao zbog svoje dece.Incident se dogodio u nedelju tokom trke u Bahreinu, kada je Grožan pri velikoj brzini udario u zaštitnu ogradu nakon čega se bolid zapalio. On je bio izložen sili od 53 G. Francuski vozač je i pored toga ostao priseban, izvukao se iz zapaljenog bolida koji se prepolovio, nakon čega su mu pomogli redari i medicinsko osoblje na stazi.\n"Srećan sam što sam živ, što vidim stvari drugačije. Ali, imam i potrebu da se vratim u bolid, moguće u Abu Dabiju", rekao je Grožan za francuski TF1.\nGrožan je rekao da želi da vozi u Abu Dabiju kako bi "svoju priču sa Formulom 1 završio na drugačiji način".\nGrožan je svoje bekstvo iz plamena, u kome je proveo gotovo 30 sekundi, opisao "skoro kao drugo rođenje".\n"To što sam izašao iz plamena tog dana, to je nešto što će mi obeležiti život. Mnogo ljudi mi je iskazalo ljubav i podršku i to me je dirnulo i u nekim trenucima dovelo do suza. Ne znam da li reč čudo postoji i da li može da se koristi, ali rekao bih da nije bilo moje vreme (za umiranje)", naveo je 34-godišnji Grožan.\n"Imao sam utisak da je bilo i duže od 28 sekundi. Video sam da mi se vizir pretvara u narandžastu boju, video sam plamen sa leve strane bolida. Razmišljao sam o mnogim stvarima, uključujući i o Nikiju Laudi i mislio sam da ne mogu tako da završim, ne sada. A onda, zbog moje dece, rekao sam sebi da moram da izađem. Stavio sam ruke u vatru, jasno sam osetio da gori šasija. Izašao sam, a onda sam osetio da me neko vuče za odelo i znao sam da sam izašao", dodao je on.\nGrožan je danas trebalo da izađe iz bolnice, ali je zadržan još jedan dan. Direktor Hasa Ginter Štajner rekao je da nema razloga za brigu što je Grožanov boravak u bolnici produžen.\n"Oni su rekli da je to bezbednije, posebno zbog opekotina koje je zadobio. Rekli su da će ga zadržati još jednu noć, ali sve ide dobro", dodao je on.\n"Seća se da je želeo da izađe i kako je izašao, to mi je veoma dobro objasnio. Pitao me je kako je završio tamo. Rekao sam mu da je skrenuo desno i prešao preko prednjeg točka bolida Alfa Taurija Danila Kvjata, da se okrenuo i udario u ogradu. On je rekao: 'Nisam video vozilo' ", naveo je Štajner.\n"Ne želim da mu stavljam reči u usta i kažem da se ne seća, mislim da on nije shvatio šta je uradio. Ne bih rekao da je izgubio pamćenje o tome, već da se sve odigralo toliko brzo da nije mogao ni da zapamti", dodao je on.\n"On zaista želi da bude u Abu Dabiju. Ali rekao sam mu da se oporavi i da ćemo razgovarati u nedelju ili ponedeljak i vidimo kako se oseća, da li je izvodljivo", naveo je on.\nGrožan: Nije bilo moje vreme da umrem\n"Video sam smrt kako dolazi, izašao sam zbog dece": Grožan priča o udesu koji će mu obeležiti život\nTopi se prednost Krstaša... (video)\nLampard posle novog kraha: Lester pokazao kako izgledaju ekipe koje pucaju od samopouzdanja


Na istočni i centralni dio Bosne palo najviše kiše u posljednjih 120 godina - Vijesti.me\nREKORD U MAJU\nNa istočni i centralni dio Bosne palo najviše kiše u posljednjih 120 godina\n"Prva polovina juna će biti hladnija a u drugoj polovini očekujemo nešto toplije vrijeme"\nMaj 2014. je u posljednjih 120 godina bio sa najviše padavina u centralim i istočnim djelovima BiH, naročito u Tuzli, Han Pjesku...\nKako javlja agencija Patria, maj je po količini padavinama oborio rekord.\n"U Sarajevu je u maju samo 1986. godine palo više kiše i to 203 litra na metar kvadratni, dok je ove godine u glavnom gradu BiH palo tek nekoliko litara manje po metru", rekao je Željko Majstorović, federalni meteorolog.\nOn je objasnio kako je ova godina bila problematična zbog toga što je najveći dio padavina pao u samo nekoliko dana, i to u drugoj polovini mjeseca, što je uzrokovalo izlivanje rijeka iz korita.\nŠto se tiče juna ove godine, objasnio je Majstorović, on će biti prosječan ili iznad prosjeka u pogledu temperature.\n"Prva polovina juna će biti hladnija a u drugoj polovini očekujemo nešto toplije vrijeme. Jul će biti pravi ljetni mjesec sa temperaturama dosta iznad prosjeka. Slijedi avgust koji će takođe biti iznad prosjeka, ali ne toliko. Oba mjeseca će biti deficitarna sa padavinama", objasnio je Majstorović za Patriu.\ngliberalodtrstena 4 godine i 5 mjeseci\nVojska SAD je informisala Obamu u vezi klimatskih promjena i njihovom uticaju na nacionalnu bezbjednost.Obama je spremio set zakona koji bi trebalo da dovedu do smanje ja emisije C02 za 20%.Biće zanimljivo u Kongresu.


BMW, Daimler, Volkswagen, Audi i Porsche pod istragom - Auto Republika\nEvropska komisija je otvorila istragu u u vezi sa tim da li su nemački proizvođači, BMW, Daimler i VW grupa, bili u dosluhu da bi izbegli da jedni drugima budu konkurenti u razvoju ekološki podobnih tehnologija.\nKomisija, koja nadgleda politiku zdrave konkurencije u Evropskoj uniji, saopštila je da će da istraži da li su se proizvođači automobila dogovorili da se „ne sukobljavaju“ jedni s drugima u razvoju i lansiranju sistema koji bi trebalo da redukuju emisiju izduvnih gasova benzinskih i dizel motora.\nKonkretno, Komisija istražuje da li su kompanije u dosluhu, da bi ograničile razvoj i primenu sistema selektivne katalitičke redukcije, koji služe za smanjenje emisije azotnih oksida u dizel modelima, odnosno „Otto“ filtera čađi koji smanjuju emisiju neželjenih čestica iz benzinskih motora.\n„Ove tehnologije imaju za cilj da učine putničke automobile pogodnijim za životnu sredinu. Ukoliko se ispostavi da je postojalo, ovo dogovaranje je potencijalno onemogućilo kupce da kupuju manje zagađujuće automobile, uprkos tome što je tehnologija dostupna proizvođačima“, rekla je evropska komesarka zadužena za konkurentnost tržišta, Margret Vestager.\nKomisija je pretresla prostorije nemačkih proizvođača u oktobru 2017., kao deo inicijalne istrage.\nEvropski funkcioneri su saopštili da je istraga fokusirana na informacijama koje sugerišu da je „krug od pet“, koji čine BMW, Daimler, Volkswagen, Audi i Porsche, imao sastanke na kojima je diskutovao o tehnologijama koje služe za ograničavanje štetnog uticaja izduvnih gasova.\nOvi proizvođači, kaže Komisija, takođe su razgovarali i o drugim temema, kao što su zajedničke potrebe za automobilskim komponentama i testnim procedurama, ali je Komisija takođe saopštila da nema dovoljno dokaza da su ove diskusije imale monopolistički karakter.\nTakođe, rečeno je da su kompanije obaveštene o dešavanjima, uz potvrdu da nema zakonskog vremenskog roka, kada je reč o zaključivanju ove antimonopolske istrage.\ntags: afera audi bmw evropska komisija istraga Mercedes-Benz volkswagen\nprevious Ferrari pripremio limitirano izdanje superautomobila\nnext Opel ponovo smanjuje broj radnih sati u fabrikama


Nastavljaju se napadi na RTV Zenica - zenicainfo.ba\nNaslovnica Aktuelno Nastavljaju se napadi na RTV Zenica\nNastavljaju se napadi na RTV Zenica\nRadio – televizija Zenica u proteklom je periodu objavila niz priloga vezanih za aerozagađenje izazvano pogonima ArcelorMittala.\nUkazali smo na sve štetne utjecaje na okoliš i zdravlje ljudi sa sagovornicima na terenu, kao i stručnjacima iz ove oblasti, te resornim ministrima i njihovim pomoćnicima. I umjesto da potaknemo na akciju bolje zaštite životne sredine, suočili smo se sa ucjenama, pritiscima, pa i od kompanije koja je najveći zagađivač.\nNaši prilozi o aerozagađanju nisu bili bazirani na špekulacijama, već životnim pričama sa terena, kao i izjavama stručnjaka i predstavnika kantonalnih i federalnih resornih ministarstava. Za taj rad nagrađeni smo dopisom iz Arcelormittala koji je potpisao generalni direktor Biju Nair, u kojem se između ostalog kaže da osmišljeno i nepravedno predstavljamo ArcelorMittal na negativan način.\n“Očigledno s jasnom namjerom vaše emisije su proširile netačne informacije neprestano sugerirajući da je ova kompanija isključivo ili u velikoj mjeri, odgovorna za bolesti u ovom regionu uključujući i rak”, kaže se u dopisu.\nOptužuju nas nadalje iz Arcelormittala da svojim izvještavanjem širimo negativan stav prema kompaniji koja kako kažu, predstavlja ekonomsku stabilnost Zenice i na kraju upozoravaju nas da će poduzeti pravne mjere, ukoliko u budućnosti pronađu osnova za to.\nNa ove očigledne pritiske ArcelorMittala Urednički kolegij je uputio odgovor koji su danas lično predali direktor Sektora za PPEP, Taib Bajramović i rukovodilac Službe za PPEP Sinan Gluhić zajedno sa košarom jabuka iz Tetova.\n“Pozivamo sve relevantne institucije, organizacije, udruženja, ambasade, Ured Visokog predstavniaka, OSCE misiju koji rade na zaštiti prava novinara i medija u BiH, molimo vas da hitno reagujete na svakodneve političke i ekonomske pritiske na RTV Zenica i naše zaposlenike”, rekao je ovom prilikom Bajramović.\nPored ovoga u odgovoru ArcelorMittalu, Uređivački kolegij je tražio da se odmah zaustave i najstrožije kazne zaposlenici ove kompanije, koji putem društvenih mreža otvoreno prijete, pozivaju na linč i nanošenje fizičkih povreda novinarima i zaposlenicima RTV Zenica.\n“Odlučno odbacujemo svaki pokušaj miješanja u uređivačku politiku RTV Zenica, a pogotovo od rukovodstva jedne privatne kompanije koja godinama zagađuje životnu sredinu i obmanjuje javnost o ugradnji filtera i zaštite životne sredine”, kaže se u odgovoru.\nPriča o reketu koja se plasira u javnosti je pokušaj skretanja sa istine, a istina je da mi pravovremeno, istinito i objektivno obavljamo svoju svakodnevnu zadaću.(Nedžad Glibo)\nPrethodni članakPROMO: Proizvođač lijekova “Hemofarm” u novu fabriku investirao 2 miliona eura\nNaredni članakRudnik mrkog uglja Zenica: Blokiran račun i najavljen štrajk


Skandal u Evropskom parlamentu: Poslanicima ukrali računare i tablete - NTV Arena Bijeljina\nSkandal u Evropskom parlamentu: Poslanicima ukrali računare i tablete\nNajmanje 50 računara, tableta i drugih uređaja ukradeno je poslanicima u Evropskom parlamentu dok ta institucija nije radila zbog epidemije virusa korona.\nVećina pljački dogodila se u periodu kada je zgrada Evropskog parlamenta bila prazna, što su iskoristili lopovi da provale bezbjednosne ormariće u kancelarijama poslanika i odnesu dragocjenosti, piše briselski portal Politiko, a prenosi Tanjug.\nNjemački poslanik Niko Zemsrot, kome su ukradena dva laptopa, rekao je da je razočaran nedostatkom odgovornosti bezbjednosne službe Evropskog parlamenta.\n„Ovo je ogroman skandal, ne znam zašto svi ćute. Prilično smo sigurni da su provalnici pretresli sve naše stvari, jer je izgledalo prilično neuredno“, rekao je Zemsrot i dodao da je primio izvještaj da je „između 40 i 100 poslanika pokradeno“, rekao je on briselskom portalu.\nOn je ostale poslanike upozorio na lopove u grupnom mejlu koji je poslao u ponedjeljak, a na Jutjub kanalu je objavio video u kome se vidi kako su lopovi provalili fioku, prije nego što su uz pomoć ključa otvorili bezbjednosni ormarić sa kompjuterima.\nDodao je i da obezbjeđenje Evropskog parlamenta nije upozorilo poslanike o krađama.\nPredsjednik Evropskog parlamenta Dejvid Sasoli još u martu je predstavio stroge mjere kojima se brani pristup spoljnim posjetiocima i ohrabrio poslanike i osoblje da radi iz svojih matičnih zemalja radi sprečavanja širenja virusa korona.\nSve do maja, parlament je ostao pretežno prazan.\nIz službe za odnose sa javnošću Evropskog parlamenta rekli su da je ta institucija obavještena o krađama u aprilu i da je tada povećan broj bezbjednosnih agenata koji kontrolišu kancelarije, dok su drugi agenti kontrolisali pristup zgradi.\nKako su naveli, obezbjeđenje Evropskog parlamenta pokrenulo je istragu zajedno sa zvaničnicima Belgije, kao i da za sada nije poznat konačan broj žrtava krađe, ali da se kreće oko 50.\nItalijanski evroposlanik iz redova Lige Masimo Kazanova napisao je na svom Fejsbuku da je podneo žalbu Parlamentu, nakon što su „fini nepoznati ljudi“ provalili u njegovu kancelariju i polomili bravu na njegovom ormariću „tražeći ko zna šta“.\nOn je rekao da mu ništa nije ukradeno, ali da će provjeriti da li su mu odneti neki dokumenti, prenosi Sputnjik.\nTags: brisel, evropski parlament, kradja, svijet\nOpštine i gradovi za struju duguju pola miliona KM\nPolitika nataliteta i demografska struktura /VIDEO/


Buculjević o Ligi šampiona: Napravili smo veliku stvar – Sport – Dnevni sportski list\n26. новембра 2020. 6:30 PM\nBuculjević o Ligi šampiona: Napravili smo veliku stvar\nMaksim Buculjević sa slovenačkim ACH volejom izborio grupnu fazu evropske elite\nNajveće iznenađenje u 3. kolu Lige šampiona priredili su odbojkaši ACH Voleja, koji su iz Francuske u LJubljanu doneli vizu za grupnu fazu takmičenja!\nPobedom u zlatnom setu (15:9), protiv favorizovanog Arago Seta, šampion Slovenije skrenuo je pažnju evropske odbojkaške javnosti, a jedan od glavnih protagonista bio je potencijalni srpski reprezentativac, Maksim Buculjević.\n– Ovo je ogroman uspeh za nas, jer smo prošli dva kola do plasmana u grupnu fazu – podseća dojučerašnji kapiten Crvene zvezde. – Oduševljeni smo što ćemo imati priliku da igramo protiv Modene, Belhatova i rumunske Krajove i trudićemo se da u svakom meču ostavimo dobar utisak i da osvojimo, što je moguće više bodova.\nO mečevima protiv francuskog Araga, koji je odigran u Monpeljeu, Buculjević još kaže:\n– Nije bilo nimalo lako savladati ekipu iz Seta, koja u svojim redovima ima nekoliko sjajnih igrača, kao što su dizač Redvic, korektor Moro, primači Holanđanin Gomans i Argentinac Mendez… Teškom mukom smo slavili i u LJubljani, a u Francuskoj nam nisu dali više od jednog seta…\nIpak, onaj zlatni je pripao vama?\n– Odigrali smo sjajno, oni su poveli 5:4, ali je tada usledila serija poena i kad je na semaforu zasijalo 10:6 za nas, znao sam da ćemo trijumfovati. Naša ekipa nije možda kvalitetna kao neke prethodne u istoriji ACH voleja, ali je dobra i sastavljena od igrača, koji već imaju zavidan kvalitet. Pohvalio bih Žigu Šterna, pojačanje iz Kamnika, ali i Grka Armenakisa, koji su bili sjajni, kad je bilo najteže – dodaje Buculjević.\nO prvim danima u Sloveniji, prvi dizač ACH voleja još kaže:\n– Klub je ponovo na čvrstim nogama, uslovi za trening su odlični, organizacija je na vrhunskom nivou. Dobro treniramo sa Zoranom Kedačićem i ovaj uspeh će nam dati još veći motiv da ostvarimo osnovne ciljeve, osvojimo oba domaća trofeja – zaključio je Buculjević.\nGrbić ili Gajić, ko će biti novi predsednik Odbojkaškog saveza?\nOdbojkašice protiv Holandije, Belgije i Češke na EP


BELGRADE WATERFRONT ARCADIA\nBW Arcadia se nalazi u centralnoj zoni kompleksa Belgrade Waterfront, u drugom redu od Sava Promenade, šetalištu sa drvećem, pešačkim i biciklističkim stazama dugom 1 km, a na samo nekoliko koraka od parka BW Central.\nZahvaljujući pažljivo planiranoj orijentaciji zgrade i ugradnji velikih prozora u svim stanovima, uključujući i balkonskih prozora od poda do plafona, svim stanovima biće zagarantovani predivni pogledi, bilo na reku Savu ili u pravcu grada.\nBW Arcadia se nalazi u tački spajanja najvažnijih komercijalnih i rekreativnih sadržaja Beograda, dok se njegovi poslovni i istorijski centri nalaze u neposrednoj blizini.\nLocirana u centralnoj zoni kompleksa Belgrade Waterfont, BW Arcadia se nalazi na domak poznate boemske četvrti Savamala. Glavne atrakcije koje nudi Belgrade Waterfront obuhvataju bogat izbor renomiranih kafea, specijalizovanih restorana i svetski poznatih prodavnica, na samo nekoliko minuta hoda.\nU neposrednoj blizini nalazi se i Kula Beograd, najnovija gradska znamenitost i najviša zgrada u Srbiji, sa višenamenskim javnim trgom na kome će se tokom cele godine održavati interaktivne manifestacije i proslave, panoramskim vidikovcem i ekskluzivnim restoranom na vrhu zgrade, balskom dvoranom, spa centrom, bazenom, teretanom i salama za sastanke u okviru hotela The St. Regis Belgrade.\nUz tako kvalitetnu lokaciju u jednoj od najuzbudljivijih prestonica u Evropi, izvanredni uslovi za život čekaju sve stanare zgrade BW Arcadia, uključujući široke mogućnosti za rekreaciju, počev od prelepog priobalnog poteza Sava Promenada pogodnog za šetnju ili vožnju bicikla, do džoginga i piknika u parkovima BW Central i Bristol, nekoliko dečijih igrališta i odličnog vrtića na dohvat ruke.


Sud BIH: Pritvor Branku Vlači osumnjičenom za ratni zločin - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Sud BIH: Pritvor Branku Vlači osumnjičenom za ratni zločin Printajte Veličina slova - + 17.01.2012 Sud BiH odredio je jednomjesečni pritvor Branku Vlači koji se sumnjiči za krivično djelo zločina protiv čovječnosti počinjenog tokom 1992. godine u više logora na području opštine Vogošća i okolnih mjesta.\nIzbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3197)Očekuje se otkrivanje masovnih grobnica u Srbiji (1172)Sveti Njegoš po Amfilohiju (1082)Zašto bebe u skoro svim zemljama svijeta kažu "mama" (1058) Lucić: Ko to kaže, ko to laže, Mala Azija je mala... (867) Brisel: Postignut načelni dogovor o primeni sporazuma, na potezu vlade (807) Reakcije na Kosovu: Srbija nema nadležnost nad Trepčom (792)Štiks: Subverzivne poruke iz Zagreba (735) Putovanje bh. građana u Hrvatsku: Biometrijski pasoš, lična karta ili viza (654)Lokalni izbori u Hrvatskoj: Zatvorena birališta (648)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Kolegijum: Nastavak jačanja Vojske i dalje cilj\nOktobar 18, 2020 21:12\nNa zajedničkoj sednici Kolegijuma ministra odbrane i Kolegijuma načelnika Generalštaba ponovljeni su i danas težišni zadaci Ministarstva i Vojske Srbije - nastavak jačanja vojske u cilju daljeg snaženja odbrambenih sposobnosti Srbije i doprinosa stabilnosti i mira u reginu i svetu.\n"Snažno pokazano jedinstvo u opredeljenju državnog vrha na čelu sa predsednikom Republike i vrhovnim komandantom Vojske Srbije Aleksandrom Vučićem da se nastavi proces jačanja Vojske Srbije sa ciljem daljeg snaženja odbrambenih sposobnosti Srbije, doprinosa regionalnoj stabilnosti i miru u svetu, težišni su zadaci Ministarstva odbrane i Vojske Srbije i u narednom periodu", zaključeno je na sednici u Domu Garde u Topčideru.\nNačelnik Generalštaba Milan Mojsilović uručio je ministru Aleksandru Vulinu bajonet u znak zahvalnosti za sve što je učinio za razvoj i jačanje Vojske Srbije, saopštilo je Ministarstvo odbrane.\nTokom sednice kolegijuma kojom je rukovodio Vulin, razmatrana je realizacija ključnih aktivnosti Ministarstva odbrane i Vojske Srbije u proteklom trogodišnjem periodu i predstavljena analiza dostignutog stepena razvoja snaga i operativnih sposobnosti Vojske Srbije.\n"Vojska Srbije je opremanjem novim sredstvima naoružanja i vojne opreme, modernizacijom postojećih sredstava NVO iz domaćeg razvoja, unapređenjem obuke kao i poboljšanjem materijalnog položaja i životnog standarda pripadnika, značajno ojačla kapacitete", naglašeno je na sastanku.\nIstaknuto je da je dostignuti visok nivo operativnih sposobnosti direktno uticao na spremnost Vojske Srbije da u potpunosti izvrši sve dodeljene zadatke tokom vanrednog stanja, uz primenu i poštovanje svih mera zaštite i očuvanja zdravlja ljudi u borbi protiv korona virusa.\nZdružena taktička vežba "Sadejstvo 2020" pokazala je visok nivo spremnosti i obučenosti Vojske Srbije i sadejstvo vidova u izvođenju operacije združenih snaga.\n"Najznačajniji rezultat prethodnog trogodišnjeg rada, zaključeno je na današnjoj sednici, jeste uspešna realizacija opremanja, modernizacije i jačanja operativnih sposobnosti Vojske Srbije, poboljšanje standarda njenih pripadnika i očuvanja mira i zaštite bezbednosti svih građana Srbije", kaže se u saopštenju.\nVučić o smrti Amfilohija: Voleo bih da ta vest nije tačna 14\nDanas umereno oblačno, posle podne ponegde kiša 12\nVučić sutra na otvaranju Galerija Belgrade 17\nEr Srbija obnavlja letove za Moskvu 22


Haradinaj protiv promena granica\nUčesnici samita u Draču.\nPremijer Kosova Ramuš Haradinaj izjavio je danas da se zalaže za očuvanje aktuelnih granica Kosova i da nema potreba za kreativnošću u crtanju granica\nNa skupu o ekonomskoj saradnju u regionu, koji je održan u ponedeljak u Draču u Albaniji, on je rekao da Kosovo ima svoje granice, da ima granicu sa Albanijom, Crnom Gorom, Makedonijom i sa Srbijom.\n"Mi poštujemo te granice i ne mislimo da nam je potrebna kreativnost za novo dizajniranje granica", izjavio je Haradinaj, dok je evropski komesar za proširenje Johanes Han, na pitanje o sporazumu Kosova i Srbije, odgovorio da nije spreman da to komentariše i ponovio stav Brisela da nijedna zemlja neće moći da uđe u EU ako ne reši nesuglasice sa susedima.\n"Nije prikladno u ovoj fazi komentarisati pregovore koji su u toku. Sledeći sastanak u Briselu, između Vučija i Tačija, neće biti poslednji, nego jedan u nizu", objasnio je Han.\nA na svom tviter nalogu, Han je napisao da se u Draču, na neformalnom sastanku premijera Zapadnog Balkana, razgovaralo o tri ključne komponente regionalne ekonomske zone - smanjenju troškova rominga, međusobnom priznavanju profesionalnih kvalifikacija i agendi regionalnih investicija.\nGrađani će imati korist od napretka u ovim oblastima na putu njihovih zemalja u procesu pristupanja EU, dodao je Han.\nInače, u Draču je danas održan neformalni skup premijera država Zapadnog Balkana, sa koga su učesnici poslali poruku da će ubrzati aktivnosti za formiranje zajedničke ekonomske zone.\nSastanku nisu prisustvovali predsednici vlada Srbije, Makedonije i Bosne i Hercegovine, a domaćin skupa, premijer Albanije Edi Rama je pozdravio "različite nivoe političke volje i saradnje u regionu", ali je ocenio da to nije praćeno istim stepenom ekonomske saradnje.\nPredsednik Evropske banke za obnovu i razvoj Suma Čakrabarti obećao je u Draču veće investicije u regionu, a iz te banke je najavljeno da će u maju iduće godine u Sarajevu održati samit o Zapadnom Balkanu.


Osnivanje SAO Romanija veoma bitno za stvaranje Srpske | Palelive.com\nPočetna Regija Sokolac Osnivanje SAO Romanija veoma bitno za stvaranje Srpske\nOsnivanje SAO Romanija veoma bitno za stvaranje Srpske\nSOKOLAC – Dan osnivanja Srpske autonomne oblasti /SAO/ Romanija veoma je bitan u istoriji srpskog naroda, a posebno stvaranja Republike Srpske, rekao je načelnik opštine Sokolac Milovan Bjelica povodom 30 godina od ovog događaja.\n„Mi smo u ovo vrijeme prije 30 godina pokušavali da ubijedimo predstavnike muslimanskog i hrvatskog naroda da BiH ostane u sastavu Jugoslavije, ali nije bilo volje sa njihove strane“, rekao je večeras Bjelica na svečanoj akademiji „Dok je Romanije“.\nBjelica napominje da su muslimani i Hrvati napravili neprincipijelnu koaliciju i počeli preglasavati Srbe, koji nisu imali drugog rješenja nego da se pravnim sredstvima izbore za svoj status na osnovu zakona i Ustava SFRJ i BiH.\nPrema njegovim riječima, prvi potez je bio formiranje zajednica opština, a potom je proglašena SAO Romanija kojoj se priključio veliki broj opština i mjesnih zajednica.\nBjelica je naveo da je SAO Romanija obuhvatala 4.000 kilometara kvadratnih sa 200.000 stanovnika.\n„Republiku Srpsku smo branili, odbranili i dočekali da je svijet prizna“, naglasio je Bjelica.\nOn kaže da je cilj ovakvih skupova da se mlađim generacijama prenese šta znači srpsko jedinstvo, uz koje je narod uspio stvoriti i odbraniti Srpsku.\n„I danas treba da se svi okupimo oko Republike Srpske, da je čuvamo, da prevaziđemo naše netrpeljivosti o kojima možemo diskutovati, ali kada su u pitanju Srpska i njene ingerencije, to ne smije doći u pitanje. Čuvajmo Republiku Srpsku! Živjela Srpska i srpsko jedinstvo!“, poručio je Bjelica.\nOn je naglasio da je ova akademija priprema za obilježavanje 30 godina od stvaranja Republike Srpke, koja je planirana za 9. januar.\nPredsjednik Skupštine SAO Romanije Radan Tošić izjavio je da je svečana akademija prilika da se javnost podsjeti na početak devedesetih godina prošlog vijeka kada se srpski narod u tadašnjoj BiH počeo da organizuje u regionalne institucije nakon što su mislimani i Hravti donijeli deklaraciju o nezavisnosti BiH, čime su prava Srba bila ugrožena.\nOn je istakao da je konstituivna sjednica Skupštine SAO Romanija održana 17. septembra 1991. kao odgovor na prijetnje iz Sarajeva i obespravljeni srpski narod.\n„Prava koja smo tražili tada i za koja smo se zalagali nismo mogli ostvariti pod pritiskom međunarodne zajednice i događaja koji su uslijedili nakon toga“, naglasio je Tošić.\nOn je rekao da je Srpska odbranjena zahvaljujući borcima Vojske Republike Srpske i onima koji su za njnjenu slobodu dali živote, te apelovao na vlast da više pažnje posvete boračkoj populaciji.\nMirko Borovčanin, Sokočanin po rođenju i član Udruženja Srba sa Romanije u Beogradu, rekao je novinarima da je kao privrednik učestovao u svim dešavanjima vezanim za osnivanje SAO Romanije, te u organizovanju pomoći braći sa druge strane Drine.\nOn je izjavio da je prijeratno Udruženje Srba sa Romanije u Beogradu bilo vrlo aktivno, jer ljudi koji su ga tada činili nisu zaboravljali svoju Romaniju u kojoj im je ostajalo i srce i duša.\n„Mnogo smo pomogli i ispunili smo zadatak koji smo imali. Bilo je to pravo zadovoljstvo, a svi samo dali što smo mogli“, istakao je Borovčanin.\nSAO Romanija ubrzo nakon osnivanja 1991. godine ujedinila sa SAO Birač, pa je djelovala kao SAO Romanija-Birač. Ova SAO je zajedno sa onim iz Krajine, Posavine, Hercegovine, Majevice i Semberije 1992. godine ušla u sastav Srpske Republike BiH.\nTokom svečane akademije „Dok je Romanije“ izveden je bogat kulturno-umjetnički program u kojem su učestovali pjesnici iz ovog kraja, kulturno-umjetnička društva, guslari, te „Kamerni kvartet i Jelena Aničić“ sa Pala.\nPrethodni članakPenzionerka iz Istočnog Novog Sarajeva poklonila kape i šalove djeci iz sela Banje\nNaredni članakPrеtpioniri i kadеti KK „Partizan“ Palе slavili ubjеdljivo u Foči\n25/11/2021 6:02 PM\nZašto Bjelica ne kaže ko je bio prvi predsjednik SAO Romanije?\n26/11/2021 11:05 AM\nHahaha, daleko smo dogurali dok nam ovako inteligentni, obrazovani i sposobni „kadrovi“ vode politiku i upravljaju već tridesetak godina! A i ovi „novi“, sadašnji „uspješni“ kadrovi, nažalost nisu ništa dalje dobacili!


Republika Srpska izvozi naftu u Ujedinjene Arapske Emirate!\nBosna i Hercegovina izvezla je u prošloj i ovoj godini naftnih derivata u vrijednosti od 159,7 miliona KM, a među zemljama u koje se gorivo izvozi nalazi se i jedna od naftom najbogatijih zemalja na svijetu – Ujedinjeni Arapski Emirati, saznaje poslovni portal CAPITAL.ba.\nPrema podacima Uprave za indirektno oporezivanje (UIO) gorivo iz BiH izvozi devet firmi, a među njima su „Optima grupa” i “Aerodromi RS” iz Banjaluke, “Sistem ecologica” iz Srpca, “Energopetrol” i “SGS BiH” iz Sarajeva, Međunarodni aerodrom Tuzla, “Hifa-oil” iz Tešnja, “Pažin” Stolac i “Circle International” iz Čitluka.\nStručnjaci sa kojima smo razgovarali otvoreno sumnjaju da bogati arapski šeici u svoje automobile sipaju gorivo prerađeno u Rafineriji Brod, umjesto toga vjerovatnije je da ono završi u nekoj od susjednih zemalja oslobođeno PDV-a i akciza.\nRols-rojsevi troše naše gorivo?\nOve godine je najviše izvezeno biodizela i to u vrijednosti od čak 51,6 miliona KM, potvrđeno je za CAPITAL u UIO BiH.\nBiodizel se iz BiH najviše izvozi u Holandiju, Mađarsku, Njemačku, Sloveniju i Švajcarsku.


Početna » referendum u rs » Page 3\nPiše: Sputnjik 25. 9. 2016.\nDačić: Da referendum protekne mirno\nMinistrar spoljnih poslova Srbije Ivica Dačić izjavio je danas da je poznat stav Srbije o sutrašnjem referendumu u Republici Srpskoj i da je najvažnije sačuvati mir.\nFlekenštajn: Uloga Srbije u regionu je konstruktivna\nNadam se da se situacija u regionu neće pogoršati nakon održavanja referenduma u Republici Srpskoj.\nPiše: M. Stojanović - L. Valtner 24. 9. 2016.\nPiše: S. Čongradin - L. Valtner 24. 9. 2016.\nMUP Republike Srpske podigao je nivo bezbednosti jer, kako kažu, postoje informacije da bi pojedini radikalni krugovi mogli da ugroze institucije tog entiteta. Nadležni napominju da je sve spremno za sprovođenje referenduma.\nPiše: Izvor: RTS 24. 9. 2016.\n"Dodik neće snositi ozbiljne posledice"\nMUP RS: Pretnje ekstremista na dan referenduma\nPolicija Republike Srpske raspolaže informacijama da bi pojedinci mogli da ugroze institucije tokom održavanja referenduma u RS, rečeno je posle sastanka ministra unutrašnjih poslova RS Dragana Lukača i predsednika entitetske skupštine.\nDesnica najavljuje skupove podrške Dodiku\nStranke i pokreti desnice u Srbiji pred zakazani referendum 25. septembra o Danu Republike Srpske daju verbalnu podršku predsedniku RS Miloradu Dodiku, a pojedine najavljuju i okupljanja u istu svrhu.\nPiše: J. Lukač - M. Stojanović 23. 9. 2016.\nMUR: Referendum beskoristan\nŠef Misije OEBS u BiH Džonatan Mur izjavio je danas da je više puta rekao, a i\nmeđunarodna zajednica je rekla da je referendum o Danu Republike potpuno beskoristan i da svi znaju kakav će biti rezultat glasanja 25. septembra.\nEvroposlanici zabrinuti zbog referenduma u RS\nDelegacija Evropskog parlamenta koja boravi u dvodnevnoj poseti Srbiji izrazila je zabrinutost zbog aktuelne situacije u regionu, a pojedini evroposlanici ocenili su da „ne mogu da veruju“ da će biti održan referendum u Republici Srpskoj, saznaje Danas.\nPiše: M. S. 23. 9. 2016.\nBeretke: Bošnjaci ne stoje iza Halilovića\nIz Udruženja Bosna-Zelene beretke danas su oštro kritikovali izjave penzionisanog generala Armije BiH Sefera Halilovića, koji je poručio da će Republika Srpska nestati ukoliko dođe do referenduma i zapretio je novim ratom.\nMladen Bosić: Traži se povod za raspakivanje Dejtona\nPiše: S. Čongradin 22. 9. 2016.\nDodik: U slučaja napada, RS ni jednu minutu više u BiH


Left 4 Dead 2 dobija potpuno besplatni DLC - tu su nove mape, kampanja, oružja i niz poboljšanja - PLAY!\nNe, niste se vratili u period s početka prošle decenije, već je Valve stvarno izdao potpuno novi apdejt za kooperativnu zombi pucačinu Left 4 Dead 2.\nLeft 4 Dead 2 i dalje odoleva zubu vremena sa solidnom bazom igrača iza sebe, koja aktivno igra ali i doprinosi opstanku ovog kultnog naslova. Ovaj novi apdejt za igru je kreiran upravo kroz saradnju kompanije Valve za strastvenim igračima u trajanju od 11 meseci, i koji dosta inspiracije vuče iz prve igre.\nPlod ove saradnje je dodavanje poveće količine sadržaja, i to potpuno besplatno za sve igrače. Left 4 Dead 2 će biti osvežen sa 30 novih mapa, 2 mutacije, arsenal oružja je takođe dobio osveženje u vidi dodatka melee alatki poput vile i ašova. Takođe, animacije karaktera su poboljšane dodavanjem novih, tu su dodatne glasovne linije glumaca, kao i niz unapređenja i ispravki bagova koji su godinama mučili igrače.\nNajvažniji element ovog dodatka je definitivno istoimena kampanja, koja preživele vodi na alternativni put u odnosu na pre, što obećava potpuno novo uzbuđenje.\nApdejt/DLC je predstavljen trejlerom koji se fokusira na novine, ali za sada nije poznato kada će se pojaviti za preuzimanje.\nBarem nešto dok čekamo da eventualno nekad dobijemo Left 4 Dead 3.\nRelated Items:besplatni apdejt, DLC, Free DLC, horor, left 4 dead, Left 4 Dead 2, survival horor, update, valve\nBack 4 Blood otvorena beta počinje petog avgusta\nEpic Games oduševljen što se na Steam Deck mogu instalirati druge platforme


7 skrivenih poruka u „Alisi u zemlji čuda“ koje nisu namenjene deci - Разбибрига - Живе Речи Утехе\n7 skrivenih poruka u „Alisi u zemlji čuda“ koje nisu namenjene deci\nSrbija, vaterpolo i plivanje: U zemlji olimpijskih šampiona, više od polovine mladih su neplivači\nZemlja neplivača osvojila je još jedno zlatno olimpijsko odličje - u bazenu.\nZvuči neverovatno, ali je tako - gotovo dve trećine mladih do 30 godina u Srbiji ne zna da pliva, pokazzalo je istraživanje.\nUdruženje Pobuna Srbija anketiralo je 2.400 osoba, a mnogi su naveli da za vreme školovanja „nikad nisu probali da nauče da plivaju jer nije bilo škola plivanja ili bazena u njihovom mestu".\nKada je istraživanje objavljeno, 2019. godine, navedeno je da „75 odsto neplivača nikada nije bilo na moru".\nDirektor Vaterpolo kluba Partizan Nikola Kuljača kaže da je jedino rešenje - sistemsko.\n„Plivanje je jedna od osnovnih sportskih disciplina - uz atletiku i gimnastiku - i trebalo bi da bude u sklopu školskih aktivnosti", navodi on za BBC na srpskom.


Održan drugi sastanak radne grupe za reformu Komisije za jezike - Novosti - Kancelarija Premijera - Kancelarija za Pitanja Zajednica\nOdržan drugi sastanak radne grupe za reformu Komisije za jezike\nU četvrtak, 19. januara 2012. godine održan je drugi sastanak radne grupe za reformu Komisije za jezike.\nSastanku su prisustvovali predstavnici ministartstava (za lokalnu samoupravu, za zajednice i povratak, za javnu upravu kao i obrazovanja, nauke i tehnologije,), predstavnici kancelarije Premijera za pravna pitanja i starteško planiranje, predsednik Komisije za jezike kao i predsedavajući Konsultativnog veća za zajednice. U svojstvu posmatrača sastanku su prisustvovali predstavnici ICO –a, UNDP-ja, OEBS-a, ambasada: Norveške, SAD i Švajcarske, kao i Kancelarija za vezu Evropske komisije na Kosovu i Evropskog centra za pitanja manjina.\nSastanak je otvorio predsedavajući radne grupe i zamenik Premijera, gospodin Slobodan Petrović koji je pozdravio prisutne, izrazio zadovoljstvo rezultatima koji su postignuti do sada i zahvalio se prisutnima na poštovanju plana rada radne grupe i zalaganjima koja čine kako bi ova reforma bila uspešna.\nNakon uvodnih reči, gospodin Srđan Popović, viši savetnik Premijera i Direktor kancelarije za zajednice takođe je pozdravio prisutne i upoznao ih sa dnevnim redom sastanka.\n“Kao što znate, za danas smo se dogovorili da vam predstavimo predlog Administartivnog uputstva , nakon čega ćemo imati vremena da diskutujemo i čujemo vaše komentare. Takođe, predstavićemo vam i komentare koji su u međuvremenu stigli od Irskog Poverenika za jezik, višeg savetnika za nacionalne manjine u OEBS-u, komentare Misije OEBS na Kosovu kao i komentare Ministarstva za javnu upravu. Današnji sastanak biće posvećen diskusiji u cilju poboljšanja ovog Upustva, nakon čega će Pravna kancelarija Premijera uključiti sve komentare oko kojih se složimo u novo Adminstrativno uputstvo. Takođe koristim priliku da se zahvalim direktoru Pravne kancelarije na dosadašnjem naporu, kao i ICO-u koji je dao određeni doprinos u u izradi ovog Upustva.\nU februaru planiramo i seminar na Ohridu na kojem ćemo raditi na Poslovniku o radu“ „Poslovima i zadacima“ kao i na „Opisu radnih mesta“ kako bi se usmerila profesionalizacija i poslovanje reformisane „Komisije za jezik“ odnosno kancelarije Poverenika za jezike.\nŽelim sa vama takođe da podelim da će članovi radne grupe od 31.01. do 4.02. ići na studijsko putovanje u Brisel sa cljem da se bolje upoznaju sa praksama upotrebe jezika u institucijama Evropske unije kao i Belgijskih institucija. Takođe, članovi radne grupe će imati priliku da predstave inicijativu reforme Komisije za jezik relevantnim predstavnicima Evropske unije.\nKoristim priliku da se zahvalim UNDP-ju na podršci koju nam pruža u organizaciji ovog putovanja“. – rekao je gospodin Popović i reč dao Sonji Skarep (CDF savetnici u Kancelariji Premijera za pitanje zajednica) koja je predstavila predlog Administrativnog uputsva, nakon čega je usledila diskusija članova radne grupe i dati su komentari koji će biti uključeni u novo Administrativno uputstvo.


:: Naslovna strana > Glasnik broj 11 > Skupština - Efikasno rešavanje prijava\nIzveštaj o radu Suda časti od 29. marta 2007. do 24. marta 2008. godine\n- Miroljub Gaon -\nU toku decembra 2007. godine, Sudu časti je upućeno sedam predmeta od kojih je pet rešeno i onokčano.\nU dva predmeta izrečena je mera - javna opomena sa objavljivanjem na sednici Uprvanog odbora IKS, dok je u dva naredna slučaja postupak obustavljen zbog odustanka tužioca od optužnog predmeta, a u poslednjem slučaju okrivljeni je oslobođen optužbe.\nKrajem decembra 2007. godine, primljena su dva predmeta po kojima su obavljene sledeće radnje: jedan slučaj je u toku, prvo ročište zakazano je za 24. april, a drugi slučaj je okončan merom - javna opomena na sednici UO IKS.\nAnalizirani period karakteriše potpuno uhodani rad Suda časti, što se vidi u broju održanih suđenja i u onom što je još bitnije - broju donetih presuda. Naime, sudije su, kao članovi veća ili kao predsedavajući, u svemu uspevali da na pravi način sagledaju problem i donesu odgovarajuću odluku - presudu.\nZa 35 meseci, koliko Sud časti postoji i radi, stigla 201 prijava, ali nijedna od članova Komore\nU decembru 2007. godine, održan je Godišnji skup sudija Suda časti, koji je ovoga puta imao i status izbornog skupa. Na Godišnjem skupu analizirani su rad, problemi i dati predlozi za dalje i uspešnije funkcionisanje Suda časti. Istovremeno je izvršen reizbor Miroljuba Gaona, dosadašnjeg predsednika. Novi - stari čelnik Suda časti IKS izabrao je svog najbližeg saradnika, novog - starog zamenika, arhitektu Jovana Zorića. Nažalost, kolega Zorić je iznenada preminuo krajem januara ove godine. Zbog toga je predsednik Gaon imenovao - izabrao novog zamenika - diplomiranog građevinskog inženjera Slobodana Milenkovića.\nKada je reč o novim sudijama, u sekciju projekatanata izabran je arhitekta Slobodan Tošić, diplomirani inženjer arhitekture.\nU toku 2007. godine, tačnije maja meseca, izvršena je zamena tužioca. Umesto dotadašnjeg Dejana Vasovića, koji je otišao na novu dužnost - imenovan - izabran je Miodrag Isailović, diplomirani inženjer mašinstva. Najveći problem u radu Suda časti IKS je što članovi Komore apsolutno izbegavaju da podnesu predstavke - prijave za nesavestan rad svojih kolega. Za sada, isključivo inspekcijske službe prijavljuju nestručne i nesavesne licencirane inženjere vezane za izgradnju građevinskih objekata. Nadam se da će ova "lažna solidarnost" u narednom periodu biti prevaziđena, odnosno da će prijave za nesavestan rad početi da stižu i od članova Komore. Sud časti kao institucija, ustvari i postoji da bi štitio interese struke i naših kolega koji svojim radom i profesionalnim odnosom inženjera doprinose afirmaciji struke.\nGodišnja Skupština Komore naročita je prilika da se podseti na celokupan rad Suda časti, od njegovog osnivanja 21. decembra 2005, do aprila 2008. godine.\nPrva prijava je stigla 24. marta 2004, a onda do isteka 2006. godina ukupno ih je bilo 135. U 12 meseci 2007. stiglo ih je 57, a za 85 dana u tekuće, 2008. godine - još devet. Tako konačan broj dostiže 201, za 35 meseci postojanja Suda časti. Od ukupnog broja prijava, 6 nije bilo u nadležnosti Suda časti, dok je 15 podneto protiv istih lica ili za ista dela od različitih podnosilaca, tako da je združivanjem formirano 9 predmeta. To drugim rečima znači da je Sud časti rešavao 188 prijava.\nDo sada su okončani postupci u 84 prijave, rešenjem tužioca odbačene su 72 prijave, dok je na 7 rešenja tužioca upućen prigovor Komisiji UO IKS.\nU postupku pred Sudom časti okončano je 10, a u toku je postupak po dvema prijavama.\nKomisiji UO IKS podneta su 4 prigovora na rešenje tužioca, kome su vraćena 3 rešenja na ponovni postupak.\nTužilac je rešio 11 prijava i o tome obavestio podnosioce koji imaju mogućnost da se žale Komisiji UO IKS.\nZa 65 prijava pribavljeno je izjašnjavanje prekršilaca, dopune i drugu dokazi od podnosilaca, i to su prijave koje će biti rešavane u narednom periodu. Trenutno je kod tužioca i njegovog zamenika 16 takvih prijava-predmeta. Do sada su tužilac i njegov zamenik ukupno rešili 113 prijava.


Uređene kragujevačke planinarske staze - Stakleno Zvono e-TV magazin\nby Stakleno Zvono · September 4, 2010\nProjekti kragujevačkih ekoloških udruženja, finansirani sredstvima lokalnog Fonda za zaštitu životne sredine zašta je izdvojeno oko 1,6 miliona dinara, počeli su da se realizuju. Među tim projektima je i uređenje kragujevačkih planinarskih staza koje uspešno realizuje planinarski ekološki klub Gora.\nU okolini Kragujevca na širem prostoru Žeželja i Bešnjaje, nalazi se više izletišta koja su dobrim delom zaboravljena, a da bi se ponovo koristila potrebno je da se povežu planinarskom stazom. Planinarsko ekološki klub Gora, promovisanjem staze Ždraljica – Žeželj – Bešnjaja, pored reafirmacije staze i izletišta, podizanja nivoa ekološke svesti kod građana, želi i da ovaj deo Šumadije poveže sa Evropskim pešačkim putem. Ovim projektom predviđeno je i trasiranje cele kragujevačke planinarske staze, kao i staza do izvora koji se uređuju.\nZoran Obradović- predsednik Planinarkog ekološkog kluba Gora\nNa Bukorovcu postoje dva izvora, koji smo projektom obuhvatili da se urede, obnovili smo Đurinu česmu koja je već postojala, a drugi – prema rečima Zorana Obradovića predsednika Planinarkog ekološkog kluba Gora, je izvor pod vrhovima gde su se mnogi meštani snabdevali vodom. Ovi izvori su bili napušteni skoro tridesetak godina, a u obnovi su nam pomogli i šumari. Želja nam je da obnovimo i Dom na Bešnjaji, jer je ovaj prostor vazdušna banja – i dodaje da im u svemu tome pomaže evropska asocijacija jer je želja da se ovaj deo Šumadije poveže sa Evropskim pešačkim putem.\nOvim projektom, pored čišćenja dva izvora pitke vode na Bešnjaji, planirano je uređenje i obeležavanje pristupnih puteva i spajanje sa postojećom planinarskom stazom. Planirano je da u saradnji sa Srbijašumama pored svih tih izvora, budu postavljene klupe i stolovi. Inače, volonterskim učešćem u akcijama pošumljavanja, članovi Gore potvrđuju posvećenost očuvanju i unapređenju životne sredine svih važnijih izletišta u ovom delu Šumadije. U prošloj godini na prostoru Žeželja i Bešnjaje postavili su planinarske oznake, uklonili velike količine otpada, a urađena je i promocija staze. Za narednu godinu planiraju da nastave da prostor oko Žeželja i Bešnjaje što više približe gradu, zapuštene objekte ožive i obnove termalne izvore.\nTags: akcijacistocaeko dinareko vestiekologijaEUKragujevacocistimo srbijuOdrživi razvojProjekatseloSrbijasvetvesti\nNext story SEDMI ŠUMADIJSKI SAJAM POLJOPRIVREDE U KRAGUJEVCU\nPrevious story Jesenja akcija uklanjanja krupnog otpada u Kragujevcu


OLAKŠANJE ZA STANKOVIĆA Mladi fudbaler se vratio treninzima, možda zaigra u Humskoj - MaxBet Sport\nDejan Stanković sa fudbalerima Crvene zvezde (Foto: Starsport)\nTrener Crvene zvezde Dejan Stanković je bio zabrinut prethodnih dana. Mirko Ivanić i Gelor Kanga imaju koronu i neće da igraju u “večitom derbiju” koji je na programu u nedelju od 17 časova na stadionu Partizana. Tome treba dodati da se Željko Gavrić vratio povređen posle mečeva mlade reprezentacije Srbije. Ipak, posle nekoliko terapija evidentan je pomak.\nU poslednjim utakmicama rezerva je iskusni Nemanja Milunović, a sve treba da bude jasnije ove subote posle poslednjeg treninga i ekipa se zatim seli u karantin u klupski hotel.\nTagovi:FK Crvena zvezdaFK PartizanSuperliga SrbijeTop2Top3Večiti derbiŽeljko Gavrić